title: New Super Mario Bros. U

text: Myös Suomessa peliä kehuttiin. Pelaajalehti antoi pelille arvosanaksi 9/10 ja sanoi, että "New Super Mario Bros. U:n kohdalla asiat ovat huomattavasti paremmalla tolalla. Se on epäilemättä sarjan paras osa sitten alkuperäisen DS-seikkailun, ellei jopa parempi". Gamereactor antoi arvosanaksi 8/10 ja totesi, että "Kaikkein kunnianhimoisimmasta Mariosta ei ole kyse, mutta vankat juuret ja Wii U:n moninpeliominaisuudet kantavat pitkälle.". Suomen IGN antoi arvosanaksi 9.1/10, Dome.fi 3.5/5 ja V2.fi 85/100.


title: New Super Mario Bros. U

text: Peli on myynyt 31. maaliskuuta 2014 mennessä 4.16 miljoonaa kappaletta.


title: New Super Mario Bros. U

text: New Super Luigi U on peliin myöhemmin tullut lisäosa, jonka päähahmo on Luigi. Se julkaistiin alun perin 20. kesäkuuta 2013 Nintendo e-Shopista ladattavaksi. Peli julkaistiin myöhemmin myös levyllä rajoitetun ajan. "New Super Luigi U" on pelattavudeltaan samanlainen kuin "New Super Mario Bros. U", mutta kentät ovat haastavampia ja niissä on vain 100 sekuntia aikaa. Pelissä ei esiinny Marioa ollenkaan. Pelattavina hahmoina toimivat Luigi, Sininen Toad, Keltainen Toad ja uutena Nabbit, joka on immuuni vihollisille.


title: New Super Mario Bros. U

text: Tammikuussa 2019 peli julkaistiin uudelleen Nintendo Switchille New Super Mario Bros. U Deluxe -nimellä, joka sisältää uudistuksia kuten Marion kuin myös Luigin seikkailu samassa paketissa ja Toadette pelattavana hahmona. Toadette pystyy muuttumaan superkruunun avulla prinsessa Peachin kaksoisolennoksi eli Peachetteksi. Vihollisille immuuni Nabbit on myös Mario-seikkailussa mukana.


title: New Super Mario Bros. U

text: Kun uusintaversiosta ja sen uusista ominaisuuksista uutisoitiin internetissä, ihmiset kyseenalaisti Toadeten muuttumista Peachiksi siten, että onko Toadette ja Peach sama hahmo. Lisäksi internetissä nousi julkisuuteen fanien luoma hahmo Bowsette, mikä nousi isoksi meemiksi, aikuisviihdehuhuksi ja kohuksi sen seksistisestä ulkonäöstä.


title: Juurimeduusat

text: Juurimeduusat (Rhizostomeae) on meduusoihin kuuluva lahko. Siihen kuuluvien lajien suuliuskat ovat haaroittuneet siivilöimään vedestä ravintoa ja niissä on monia imusuita.


title: Taxi (vuoden 2004 elokuva)

text: Taxi on vuonna 2004 ensi-iltansa saanut Tim Storyn ohjaama uudelleenfilmatisointi samannimisestä elokuvasta vuodelta 1998. Cameo-roolin elokuvan lopussa tekee kilpa-autoilija Jeff Gordon.


title: Neukölln (kaupunginosa)

text: Neukölln on yksi Berliinin kaupunginosista (). Se sijaitsee samannimisella hallintoalueella ("Bezirk"). Vuoden 2011 lopussa Neuköllnin kaupunginosassa oli 158 429 asukasta. Kaupunginosan pinta-ala on 11,7 km² ja väestötiheys 13 541 asukasta/km². Keskiajalle juurensa johtava Neukölln oli itsenäinen kaupunki vuoteen 1920 asti. Vuoteen 1912 asti sen nimi oli Rixdorf.


title: Neukölln (kaupunginosa)

text: Ensimmäinen maininta paikasta on vuodelta 1360, jolloin kylää kutsuttiin "Richardsdorfiksi" ja sen omisti Johanniittain ritarikunta. Sen vuoksi nykyisen alueen vaakunassa on Johanniittojen risti.


title: Neukölln (kaupunginosa)

text: Vuonna 1737 Preussin kuningas Fredrik Vilhelm I antoi böömiläisten herrnhutilaisten muuttaa alueelle, jota sittemmin alettiin kutsua nimellä "Rixdorf". He rakensivat omat kirkkonsa ja talonsa kylän keskustaan Berliiniin vievän tien varrelle, jota nykyisin kutsutaan "Richardstrasseksi". Uusi kylä sai oman perustuslain vuonna 1797.


title: Neukölln (kaupunginosa)

text: Kun kylän molemmat osat yhdistettiin vuonna 1874, kylässä asui 8 000 ihmistä. Asukasluku kasvoi 15 000:een seuraavana vuonna.


title: Neukölln (kaupunginosa)

text: 1. toukokuuta 1899 alue, joka oli silloin Preussin suurin kylä, tuli itsenäiseksi kaupungiksi ja otti nykyisen nimensä käyttöön vuonna 1912. Sen itsenäisyys päättyi vuonna 1920, kun se liitettiin Berliiniin. Kylmän sodan aikana vuodesta 1945 vuoteen 1990 Neukölln kuului Länsi-Berliinin Yhdysvaltain miehitysvyöhykkeeseen.


title: Neukölln (kaupunginosa)

text: Neuköllnin vanhin säilynyt osa tunnetaan nykyään nimellä Böhmisch-Rixdorf.


title: Neukölln (kaupunginosa)

text: David Bowien vuonna 1977 ilmestyneellä "”Heroes”"-levyllä on instrumentaalinen kappale nimeltä ”Neuköln”. Miss Kittinin ensimmäisen sooloalbumin "I Com" viimeinen kappale on nimeltään ”Neukölln 2”.


title: Bändipaita

text: Bändipaita on artistien ja yhtyeiden myymä asuste. Bändipaidat ovat yleensä kuvioitu sitä tarjoavan bändin liittyvillä logoilla tai merkeillä.


title: Bändipaita

text: Bändipaidat ovat tärkeä ”fanituote” ja niiden myynti muodostaa nykypäivänä tärkeän osan useiden artistien ja yhtyeiden tuloista. Bändipaitoja voi hankkia netistä eri fanituotteisiin erikoistuneista verkkokaupoista tai suoraan artistien keikoilta. Keikoilla bändipaitoja myydään myyntikojusta ennen varsinaisen keikan alkua.


title: Parranajo

text: Parranajo on parta- ja viiksikarvojen leikkaamista terän avulla. Parranajo on monen miehen säännöllinen aamutoimi, sillä partakarvat kasvavat nopeasti takaisin ja muodostavat sängen, ellei niitä ajeta päivittäin. Parranajoon käytetään nykyään partahöylää, -veistä ja sähkökäyttöistä partakonetta, mutta varhaisissa luolamaalauksissa parranajo suoritettiin piikivellä, simpukankuorilla ja hainhampailla.


title: Parranajo

text: Partahöylällä ja -veitsellä ajettaessa käytetään vettä tai yleensä jotain ihon pehmentämiseksi valmistettua voidemaista ainetta. Parranajon jälkeen käytetään ihon rauhoittamiseen esimerkiksi partavettä. Varomattomasta parranajosta voi aiheutua haavoja ja ihon ärtymistä.


title: Parranajo

text: Ennen partaterän keksimistä miehet ajoivat partaansa erilaisilla käytettävissä olevilla terävillä esineillä. Luolamaalauksissa on kuvia parranajosta piikivellä, simpukankuorilla ja hainhampailla. Muinaiset egyptiläiset valmistivat parran ajamiseen tarkoitettuja pyöreitä teriä kullasta ja kuparista 3000-luvulla eaa. Toiset kulttuurit tekivät partateriä obsidiaanista. Rooman kuninkaan Lucius Tarquinius Priscuksen kerrotaan ottaneen partaterän Roomassa käyttöön 500-luvulla eaa. Roomalaiset käyttivät parranajoon myös hohkakiveä, ja Julius Caesarin kerrotaan nyppineen partakarvansa. Aleksanteri Suuren sotilaat käyttivät parranajoonsa teroitettua rautakappaletta.


title: Parranajo

text: Partahöylä keksittiin vuoteen 1762 mennessä, ja siitä tuli suosittu 1820-luvulla. Vuonna 1847 William Henson keksi nykyaikaisen kuokan muotoisen partahöylän, ja vuonna 1895 King Camp Gillette kehitti kertakäyttöisen kaksiteräisen partahöylän. Vuonna 1928 Jacob Schick patentoi sähköisen partakoneen, joka tuli markkinoille vuonna 1931 ja saavutti heti suuren suosion.


title: Parranajo

text: Parran ajamiseen voidaan käyttää partahöylää, partaveistä tai sähkökäyttöistä partakonetta. Käytettäessä partakonetta tarvitaan lisäksi vain sähkövirtaa; käytettäessä partahöylää tai partaveistä tarvitaan vettä ja yleensä myös jotain voidemaista ainetta, joka pehmentää ihon. Yleisimmin käytettäviä ihoa parranajoon valmistavia aineita ovat partavaahto, partavoide, partageeli ja partasaippua. Vaahtoutuvan aine voidaan levittää iholle partasudilla. Parranajo voi onnistua jopa paljaalla iholla, kunhan iho on riittävän kostea. Pitkän parran ajaminen aloitetaan lyhentämällä partaa kuivana saksilla. Parranajon jälkeen iholle voidaan hieroa hoitoainetta tai partavettä, jotka rauhoittavat tai pehmentävät ihoa tai estävät mahdollisten haavojen tulehtumisen. Partaveden alkoholi saa ihon joskus kirvelemään.


title: Parranajo

text: Parran voi ajaa itse, tai sen voi ajattaa parturilla. Oma parranajo tapahtuu yleensä kylpyhuoneen peilin edessä seisten. Parturissa asiakas istuu puolittain makaavassa asennossa parturintuolilla, ja palveluun kuuluu usein myös kasvohieronta ja öljyjen käyttö iholle.


title: Parranajo

text: Ennen partaveitsellä tai -höylällä suoritettavaa parranajoa kasvot ja parta kosteutetaan vedellä partakarvojen pehmentämiseksi ja vaahto, voide tai geeli levitetään iholle. Parta ajetaan myötäkarvaan ja partaterä huuhdellaan tarpeen mukaan ajon aikana. Terä vaihdetaan uuteen 5-7 ajon jälkeen ihon ärtymisen välttämiseksi.


title: Parranajo

text: Partakone on yleensä käytännöllisempi kuin partaveitsi tai partahöylä, koska sen käytössä ei tarvita vettä ja se aiheuttaa harvemmin haavoja. Toisaalta partaveitsi ja partahöylä ovat tarkempia ja tarjoavat samalla iholle hyödyllisen kuorinnan sekä usein nautinnollisemman ajokokemuksen.


title: Parranajo

text: Varomaton parranajo voi aiheuttaa haavoja tai ihon ärtymistä, mikä näkyy punertavina läikkinä. Paksun ja kiharan parran ajaminen huolimattomasti voi aiheuttaa sisäänkasvaneita partakarvoja ja tulehduksen. Moniteräiset partahöylät saattavat joskus ajaa parran liian tarkasti tai liian läheltä ihoa mikä on yksi ihoärsytyksen ja sisäänkasvavien partakarvojen aiheuttaja. Tällaisissa tapauksissa vaihtaminen yksi- tai kaksiteräiseen partahöylään voi auttaa.


title: Parranajo

text: Parranajo ei vaikuta parrankasvun nopeuteen eikä partakarvojen väriin tai paksuuteen. Partakarvan katkaiseminen tosin tekee sen päästä tylpän, minkä vuoksi karva voi tuntua karheammalta ja näyttää paksummalta tai tummemmalta.


title: Parranajo

text: Useat uskonnot suosivat partaa ja kieltävät tai rajoittavat parranajoa. Joidenkin teologien mukaan parran suosiminen johtuu käsityksestä, että parta on Jumalan tapa erottaa mies ja nainen. Juutalainen laki kieltää partaveitsen käytön mutta sallii saksien ja kaksiteräisen partakoneen käyttämisen. Kolmas Mooseksen kirja kieltää poskiparran ajamisen. Kristinuskossa suhtautuminen partaan ja parranajoon on vaihdellut: vielä keskiajalla pappien oli ajeltava partansa, mutta nykyisin etenkin vanhoilliset suuntaukset suosivat partaa. Joidenkin islaminoppineiden mukaan parranajo on kiellettyä tai epäsuositeltavaa, sillä profeetta Muhammadillakin oli parta. Sikhit eivät aja partaansa. Amisseille parta on aikuisuuden ja miehisyyden merkki. Parran ajamista väkisin on myös käytetty joissain kulttuureissa nöyryytyksen keinona.


title: Square Kilometre Array

text: Square Kilometre Array (SKA) on suunnitteilla oleva radioteleskooppi, joka rakennetaan Etelä-Afrikkaan, Australiaan ja Uuteen-Seelantiin. Valmistuessaan se tulee olemaan maailman suurin.


title: Square Kilometre Array

text: Radioteleskoopissa on 3 000 lautasantennia, joiden halkaisija on 15 metriä. Lisäksi siihen kuuluu 250 moduuliantennia ja 25 000 dipoliantennia. Lautasten yhteispinta-ala on neliökilometri, mistä SKA on saanut myös nimensä. Radioteleskooppista tulee spiraaligalaksin muotoinen, jonka keskustassa on kaksi tuhatta antennia ja loput tuhat ovat kiertyneinä viideksi kierteishaaraksi keskustasta ulospäin. Lautasantenneja SKA käyttää lyhyiden taajuuksien vastaanottamiseen. Keskipitkien taajuuksien vastaanottamiseen käytetään moduuliantenneja ja dipoliantenneja pitkien taajuuksien vastaanottamiseen. Antennien yhteispinta-ala on neliökilometrin. Antennien vastaanottamat taajuudet ulottuvat 70 megahertsistä 30 gigahertsiin.


title: Square Kilometre Array

text: Radioteleskooppi rakennetaan siten, että Australian kierteishaarat ulottuvat Uuteen-Seelantiin ja Etelä-Afrikasta ne etenevät Intian valtameren saarille. Täten se kattaa mantereen kokoisen alan. Lautasantennit on tarkoitus sijoittaa pääosin autiomaihin, joissa on mahdollisimman vähän häiriöitä. Rakennustyöt aloitettaneen vuonna 2018 ja kaiken pitäisi olla valmista vuonna 2020 luvulla.


title: Square Kilometre Array

text: SKA-teleskoopilla on tarkoitus nähdä niin varhaiseen maailmankaikkeuteen, ettei valo ollut edes vielä syntynyt. Sillä erotetaan uusia yksityiskohtia, joiden avulla pystytään tutkimaan tähtien syntyä, galaksien kehitystä, mustia aukkoja ja mitä on pimeä aine.


title: TGN1412

text: TGN1412 (tunnetaan myös nimellä CD28-SuperMAB) on immunomodulatiivinen lääke, jonka kehitys lopetettiin, kun ensimmäisillä ihmispotilailla, joilla lääkettä testattiin, huomattiin vakavia tulehdusreaktioita.


title: TGN1412

text: Alun perin lääke oli tarkoitettu B-solujen estämiseen, kroonisen lymfosyyttileukemian (B-CLL) ja nivelreuman hoitoon.


title: Erkki ja tytöt

text: Erkki ja tytöt on kälviäläinen pelimanniyhtye. Yhtyeen keulahahmona toimii mestaripelimanni ja koneurakoitsija Erkki Lassila. Yhtyeen muut jäsenet ovat Eeva-Kaisa Kohonen, Jutta Rahmel, Anna Wegelius ja Leeni Wegelius.


title: Erkki ja tytöt

text: Mestaripelimanni Erkki Lassila on tehnyt työuransa auto- ja kaivinkonealan urakoitsijana, mutta vielä pidemmän elämäntyön hän on tehnyt kanteletaiteen parissa. Lassila aloitti kanteleensoiton 10-vuotiaana, saatuaan isältään lahjaksi kanteleen.


title: Erkki ja tytöt

text: Ensimmäiset esiintymiset olivat nuorisoseurojen iltamissa ja pikkujouluissa. Rippikouluiässä Erkki innostui kanteleesta toden teolla ja hänet saattettiin nähdä talvipakkasella kantele kainalossapolkemassa milloin kenenkin kälviäläisen pelimannin luo oppia hakemaan. Omia sävellyksiä Lassila on tehnyt 70-luvulta lähtien ja kaikkiaan niitä on kertynyt toistakymmentä. Suosikkisävelmikseen hän mainitsee kälviäläiset silia-valssit ja omat sottiisit.


title: Erkki ja tytöt

text: Erkki ja tytöt -yhtye syntyi Keski-Pohjanmaan ammattikorkeakoulussa vuonna 2008. Siellä Erkki opetti kahta espoolaista sisarusta, Anna ja Leeni Wegeliusta. Tytöt pitivät Erkin opetuksesta ja pyysivät häntä mukaan yhtyesoittoon. Pian soittotunnit siirtyivät koululta Erkin ja tämän vaimon Paula Lassilan kotiin, missä musisoitiin, keitettiin kahvia ja paranneltiin maailmaa. Myöhemmin yhtyeeseen liittyivät Eeva-Kaisa Kohonen ja Jutta Rahmel.


title: Erkki ja tytöt

text: Keväällä 2012 yhtye julkaisi ensimmäisen levynsä, jonka nimi on "Erkki ja tytöt". Tämä Erkki Lassilan sävellyksiä ja soitteita esittelevä yhtyelevy valittiin vuoden kantelelevyksi 2012. Valinnan teki Pekka Kuusisto.


title: Jack Adams

text: John James "Jack" Adams (14. kesäkuuta 1895 Fort William, Ontario, Kanada – 1. toukokuuta 1968 Detroit, Michigan, Yhdysvallat) oli kanadalainen ammattijääkiekkoilija, kykyjenetsijä ja manageri National Hockey Leaguessa ja Pacific Coast Hockey Associationissa. Hän toimi eri tehtävissä Detroit Red Wingsissä 36 vuoden ajan.


title: Ramlösa

text: Ramlösa on kevyesti hiilihapotettu luontainen kivennäisvesi, jota Carlsberg Sverige AB pullottaa lähteellä Ruotsin Helsingborgissa. Ramlösan historia juontaa juurensa vuonna 1707 terveyskylpylään, jonka perusti lähteelle Johan Jacob Döbelius. Merkkiä on saatavilla Pohjois-Euroopan lisäksi Yhdysvalloissa, Australiassa ja Uudessa-Seelannissa.


title: Lestin ruudeimmat

text: Lestin ruudeimmat on Lord Estin kokoelma-albumi, joka julkaistiin Hype Recordsin kautta 30. toukokuuta 2012.


title: Buckler

text: Buckler on Alankomaissa valmistettava ja kansainvälisesti myytävä lagertyyppinen alkoholittomaksi luokiteltu olut (0,5 til-%). Juoma on runsasvaahtoinen ja kellertävä. Se kuuluu Heinekenin tuotteisiin, ja Suomessa siitä vastaa Hartwall. Merkki tuli saataville kesällä 1988.


title: Vesipallon SM-sarja

text: Vesipallon SM-sarja on miesten vesipallon korkein sarjataso Suomessa. Sarjan järjestää Suomen Uimaliitto. Vesipallon Suomen mestaruudesta on pelattu vuodesta 1908 lähtien. Ensimmäisinä vuosina mestaruus ratkaistiin uinnin Suomen-mestaruuskilpailujen yhteydessä käydyssä turnauksessa.


title: Vesipallon SM-sarja

text: Mestaruus ratkaistiin cup-muotoisena aina vuoteen 1959 asti, jonka jälkeen siirryttiin nykymuotoiseen sarjaan. Mestaruuden on voittanut kahdeksan eri seuraa. Eniten mestaruuksia on Helsingfors Simsällskapilla, joka on voittanut 47 kertaa. Helsingin Uimareilla on 23, Uimaseura Kuhilla 12 ja Kuopion Uimaseuralla sekä Turun Uimareilla 10 Suomen mestaruutta.


title: Vesipallon SM-sarja

text:
Vuosina 1958-1973 pelattiin erillinen SM-hallisarja.Loppuottelut
Pronssiottelu
Loppuottelut
Pronssiottelu
Loppuottelut
Pronssiottelu
Loppuottelut
Pronssiottelu
Loppuottelut
Pronssiottelu
Loppuottelut
Pronssiottelu
Loppuottelut
Pronssiottelu
Loppuottelut


title: Vesipallon SM-sarja

text: 1989-1990 kilpailut on luokiteltu epävirallisiksi.


title: Vainottu

text: Vainottu voi tarkoittaa ainakin seuraavia:


title: Peili (täsmennyssivu)

text: Peili tarkoittaa muun muassa seuraavia:


title: Partasuti

text: Partasuti on parranajossa käytettävä harja, jolla vaahdotetaan partasaippuaa tai -voidetta partavaahdoksi ja levitetään sitä iholle ennen parran ajamista partahöylällä tai partaveitsellä. Partasuti levittää vaahdon tasaisesti iholle, kosteuttaa ihon ja partakarvat tehokkaasti, nostaa partakarvoja esiin ihon sisältä ja kuorii ihon kuollutta pintasolukkoa pois. Partasuteja valmistetaan enimmäkseen villisiankarvasta, hevosenkarvasta, mäyränkarvasta ja synteettisistä kuiduista (mm. nailonista). Arvostetuimmat partasudit tehdään mäyränkarvasta.


title: Peili (lehti)

text: Peili on lasten ja nuorten mediakulttuuriin erikoistunut lehti. Lehteä julkaisee Mediakasvatuskeskus Metka. Lehden ilmestyminen alkoi 1977 nimellä "Sinä minä me". Ainakin paperimuotoisen lehden julkaiseminen lakkautetaan vuoden 2012 lopussa tilausmäärien vähentymisen vuoksi. Vuonna 2011 tilauksia oli noin 500.


title: Nikolai Makarov

text: Nikolai Makarov viittaa muun muassa seuraaviin:


title: Nikolai Makarov (kenraali)

text: Nikolai Makarov (, s. 1949) on entinen venäläinen armeijakenraali, asevoimien komentaja ja varapuolustusministeri.


title: Nikolai Makarov (kenraali)

text: Makarov sai Suomessa julkisuutta kesäkuussa 2012 kommentoidessaan Suomen Nato-yhteistyötä ja sotilasharjoituksia esitelmässään Maanpuolustuskurssiyhdistyksen tilaisuudessa. Makarovin mukaan Suomen liittyminen Natoon olisi sotilaallinen uhka Venäjälle. Hän piti myös pohjoismaista puolustusyhteistyötä uhkana Venäjälle. Puolustusministeri Stefan Wallin katsoi että vapaassa maassa saa esittää mielipiteitä. Ulkoministeri Erkki Tuomioja kommentoi, ettei Nato-yhteistyö ole kenellekään uhka, ja katsoo Makarovin kuuluvan niihin kenraaleihin, jotka yhä elävät kylmän sodan aikaa. Lausunnot käsitellään hänen mukaan venäläisten kanssa. Asiaan otti kantaa myös pääministeri Jyrki Katainen, jonka mukaan Suomi kantaa itse vastuun turvallisuudesta.9.11.2012


title: Nikolai Makarov (kenraali)

text: Vladimir Putin antoi marraskuussa 2012 potkut kenraali Makaroville. Syytä Makarovin potkuille ei ole kerrottu. Makarovin tilalle nousi kenraalieversti Valeri Gerasimov.


title: Guillaume Canet

text: Guillaume Canet (s. 10. huhtikuuta 1973 Boulogne-Billancourt) on ranskalainen näyttelijä ja elokuvaohjaaja. Hän voitti vuonna 2006 parhaan ohjaajan César-palkinnon elokuvasta "Ei sanaakaan" ("Ne le dis à personne"), jossa hän myös näytteli. Vuonna 2010 ilmestyi Canet’n ohjaama ja käsikirjoittama elokuva "Pieniä valkoisia valheita" ("Les petits mouchoirs").


title: Guillaume Canet

text: Canet on näytellyt muun muassa elokuvissa "The Beach" (2000), "Vidocq ja neitsytmurhat" (2001), "Rakasta jos uskallat" (2003), "Narco" (2004), "Päivä ilman sotaa" (2005), "Ensemble, c’est tout – kimpassa" (2007), "" (2009) ja "Last Night – Kohtalokas ilta" (2010).


title: Guillaume Canet

text: Vuosina 2001–2006 Canet oli naimisissa Diane Krugerin kanssa. Vuodesta 2007 Canet’n kumppani on ollut Marion Cotillard, jonka kanssa hänellä on vuonna 2011 syntynyt poika.


title: Luettelo Ranskan tiedeakatemian jäsenistä

text:
Luetteloon Ranskan tiedeakatemian jäsenistä on koottu Ranskan tiedeakatemian niin menneet kuin nykyisetkin jäsenet.
Jacques d'Allonville ~ Antoine d'Abbadie d'Arrast ~ Anatole Abragam ~ Jean le Rond d'Alembert ~ Claude Allègre ~ Christian Amatore ~ Sebastian Amigorena ~Jean-Claude André ~ Jacques Angelier ~ Vladimir Arnol'd ~ Jacques Arsac ~ Philippe Ascher ~ Alain Aspect ~ Ivan Assenmacher ~ Sir Michael Atiyah ~ Thierry Aubin ~ Jean Aubouin ~ Pierre Auger


text: Jean-François Bach ~ George Backus ~ Roger Balian ~ John Ball ~ Gilbert Ballet ~ David Baltimore ~ Neil Bartlett ~ Jean-Marie Basset ~ Étienne-Émile Baulieu ~ Pierre Baux ~ Klaus Bechgaard ~ Alim-Louis Benabid ~ Christophe Benoist ~ Alain Benoît ~ Henri Benoît ~ Alain Bensoussan ~ Pierre Benveniste ~ Seymour Benzer ~ Paul Berg ~ André Berger ~ Marcel Berger ~ Sune Bergström ~ Jean Bernard ~ Claude Berrou ~ Gérard Berry ~ Erwin Félix Lewy-Bertaut ~ Alain Berthoz ~ Guy Bertrand ~ Joseph Bertrand ~ Albert Bijaoui ~ Jean-Paul Binet ~ Jean-Michel Bismut ~ Jacques Blamont ~ Sylvain Blanquet ~ Guy Blaudin de Thé ~ Brebis Bleaney ~ Nicolaas Bloembergen ~ David Blow ~ Joël Bockaert ~ Enrico Bombieri ~ Jean-Louis Bonnemain ~ Jean-Michel Bony ~ Christian Bordé ~ Armand Borel ~ Raoul Bott ~ Claude Bouchiat ~ Marie-Anne Bouchiat ~ Alain-Michel Boudet ~ Jean Bourgain ~ Joseph Boussinesq ~ Joseph Bové ~ Pierre Braunstein ~ Catherine Bréchignac ~ Abraham Louis Breguet ~ Sydney Brenner ~ Édouard Brézin ~ Haïm Brezis ~ Gérard Bricogne ~ François Bruhat ~ Huy Duong Bui ~ Pierre Buser ~ Louis de Bussy


text: Bernard Cabane ~ Henri Cabannes ~ Michel Caboche ~ Jacques Caen ~ Sébastien Candel ~ Nicole Capitaine ~ André Capron ~ Lennart Carleson ~ Paul Caro ~ Edgardo D. Carosella ~ Alain Carpentier ~ Henri Cartan ~ Bernard Castaing ~ Luigi Luca Cavalli-Sforza ~ André Cauderon ~ Roger Cayrel ~ Anny Cazenave ~ Carlo Cercignani ~ Catherine Cesarsky  ~ Marc Chabre ~ William Chaloner ~ Pierre Chambon ~ Christian Champy - Jean-Pierre Changeux ~ Marie-Lise Chanin ~ Jean-Antoine Chaptal ~ Patrick Pierre Charnay ~ Georges Charpak ~ Yves Chauvin ~ Shiing-Shen Chern ~ Gustave Choquet ~ Yvonne Choquet-Bruhat ~ Philippe Ciarlet ~ Paul Clavin ~ Georges Cohen ~ Claude Cohen-Tannoudji ~ Alain Colmerauer ~ Michel Combarnous ~ Claude Combes ~ Françoise Combes ~ Geneviève, Marie Comte-Bellot ~ Nicolas de Condorcet ~ Alain Connes ~ Yves Coppens ~ Robert, Jean-Pierre Corriu ~ Riccardo Cortese ~ Pierre Corvol ~ Suzanne Cory ~ Pascale Cossart ~ Albert Cotton ~ Georges Courtès ~ Charles Augustin Coulomb ~ Francis Crick ~ Hubert Curien ~ François Cuzin


text: Jack Dainty ~ André Dalesme ~ Thibault Damour ~ Pierre Darriulat ~ Raymond Daudel ~ Jean Baptiste, Gabriel Dausset ~ Robert Dautray ~ Georges David ~ Roger David ~ Michel Davier ~ Gérard Debreu ~ Claude Aimé Debru ~ Henri Léon Décamps ~ Laurent Degos ~ Stanislas Dehaene ~ Paul René Louis Deheuvels ~ Anne Dejean-Assemat ~ Pierre Dejours ~ Pierre Deligne ~ Michel Delseny ~ Jean-Pierre Demailly ~ Jean-François Denisse ~ Derek Denton ~ Jean-Michel Dercourt ~ Peter Dervan ~ Pierre Deslongchamps ~ Michel Devoret ~ Joseph Leo Doob ~ Adrien Douady ~ Roland Douce ~ Ann Patricia Dowling ~ Michel Duflo ~ Henri Louis Duhamel du Monceau ~ Bernard Dujon ~ Catherine Dulac ~ Christian Dumas ~ Michel Durand-Delga ~ Henri Duranton ~ Georges Duvaut ~ Christian de Duve ~ Freeman Dyson


text: Gerald Edelman ~ Stuart Edelstein ~ Sir Samuel Frederick Edwards ~ Manfred Eigen ~ Pierre Encrenaz ~ Daniel Esteve


text: Ludwig Faddeev ~ Anne Fagot-Largeault ~ Michel Fardeau ~ Olivier Faugeras ~ Alexandre Jean Auguste Favre ~ Charles François de Cisternay du Fay ~ Pierre Fayet ~ Charles Fehrenbach ~ Noël Felici ~ Gérard Férey ~ Albert Fert ~ Mathias Fink ~ Alain Fischer ~ Jean Flahaut ~ Philippe Flajolet ~ Jean-Marc Fontaine ~ Maurice Fontaine ~ Jean-Paul Grandjean de Fouchy ~ Louis Claude de Saulces de Freycinet ~ Jacques Friedel ~ Uriel Frisch


text: Pierre Gabriel ~ Pierre Galle ~ Madeleine Gans ~ Antonio Garcia-Bellido ~ Walter Gehring ~ Israel Gelfand ~ Pierre-Gilles de Gennes ~ Reinhard Genzel ~ Paul Germain ~ Étienne Ghys ~ Martin Gibbs ~ François-Hilaire Gilbert ~ Jean Girard ~ Jean Yves Girard ~ Jacques Glowinski ~ Roland Glowinski ~ André Goffeau ~ Marcel Golay ~ Maurice Goldman ~ John Goodenough ~ Denis Gratias ~ Howard Green ~ Norman Greenwood ~ Mikhaïl Gromov ~ François Gros ~ Marianne Grunberg-Manago ~ Jean-Pierre Grünfeld ~ Robert Guillaumont ~ Roger Guillemin ~ Philibert Guinier ~ André Guinier ~ Bernard Guinot ~ Irwin Gunsalus ~ John Gurdon


text: Paul Hagenmuller ~ Erwin Hahn ~ Albin Haller ~ Serge Haroche ~ Heisuke Hironaka ~ Friedrich Hirzebruch ~ Jules Alphonse Hoffmann ~ Gerard 't Hooft ~ Francis Clark Howell ~ Patrick Huerre ~ Gérard Huet ~ Jean-Paul Hurault ~ Christiaan Huygens


text: Jean Ichbiah ~ Jean Iliopoulos ~ Michel Imbert ~ Gérard Iooss ~ Kiyoshi Itō ~ Masao Itō


text: François Jacob ~ Maurice Jacob ~ Hervé Jacquet ~ André Jaumotte ~ Claude Jaupart ~ Claude Jeanmart ~ Marc Jeannerod ~ Yves Jeannin ~ Denis-Olivier Jérome ~ Georges Jobert ~ Zdenek Johan  ~ Pierre Joliot ~ Jacques Joussot-Dubien ~ Michel Jouvet ~ Marc Julia


text: Fotis Kafatos ~ Henri Boris Kagan ~ Jean-Pierre Kahane ~ Axel Kahn ~ Gilles Kahn ~ Rudolf Kalman ~ Eric Kandel ~ Daniel Kaplan ~ Pierre Karli ~ Richard Karp ~ Éric Karsenti ~ Masaki Kashiwara ~ Ephraim Katchalski-Katzir ~ Sergiu Klainerman ~ Daniel Kleppner ~ Bernard Kloareg ~ Aaron Klug ~ Paul Knochel ~ Donald Knuth ~ Maxim Kontsevich ~ Henri Korn ~ Jean-Louis Koszul ~ Vladimir Kotlyakov ~ Philippe Kourilsky ~ Jean Kovalevsky


text: Antoine Labeyrie ~ Laurent Lafforgue ~ Philippe de La Hire ~ Jean-Yves Lallemand ~ Pierre-Simon Laplace ~ Yves Laporte ~ Jacques Laskar ~ Lucien Laubier ~ Guy Laval ~ Patrick Lavelle ~ Jean Lavorel ~ Peter Lax ~ Michel Lazdunski ~ Guy Lazorthes ~ Gilles Lebeau ~ Denis Le Bihan ~ Jean-Baptiste Le Blond ~ Nicole Le Douarin ~ Gérard Le Fur ~ Adrien-Marie Legendre ~ Jean-Marie Lehn ~ Pierre Lelong ~ Yvon Le Maho ~ Jean-Louis Le Mouël ~ Pierre Léna ~ Gilbert Lenoir ~ Jean-Bernard Le Pecq ~ Jean-Antoine Lepesant ~ Xavier Le Pichon ~ Henri Léridon ~ Hervé Le Treut ~ Pierre Lévêque ~ Claude Lévi ~ Rita Levi-Montalcini ~ Jean-Marc Lhoste ~ Albert Libchaber ~ Amable Liñan ~ Pierre-Louis Lions ~ Joseph Liouville ~ Jacques Livage ~ Rodolfo Llinas ~ Joseph Lorius ~ Daniel Louvard ~ William Lucas ~ Henry de Lumley-Woodyear ~ Anders Lundberg


text: Odile Macchi ~ Bernard Mach ~ Bernard Malgrange ~ Edmond Malinvaud ~ Jacques Mallet ~ Paul Malliavin ~ Jean-Louis Mandel ~ Daniel Mansuy ~ Robert Maréchal ~ Charles-Michel Marle ~ Andrée Marquet ~ Ghislain de Marsily ~ Goury Martchouk ~ André Martin ~ François Mathey ~ Michel Mayor ~ Ernst Mayr ~ Gérard Mégie ~ Matthew Meselson ~ Bernard Meunier ~ Dominique Meyer ~ Philippe Meyer ~ Yves Meyer ~ Elliot Meyerowitz ~ Jan Michalski ~ Jean-François Minster ~ Keith Moffatt ~ Roger Monier ~ Gaspard Monge ~ Luc Montagnier ~ Jean Montreuil ~ Dino Moras ~ Philippe Morat ~ René Moreau ~ François Morel ~ William Jason Morgan ~ Leonard Mortenson ~ Vernon Mountcastle ~ Teruaki Mukaiyama ~ Arnold Munnich ~ James Murray


text: Robert Naquet ~ Louis Nirenberg ~ Yasutomi Nishizuka ~ Maurice Nivat ~ Jean Normant ~ Gustav Nossal ~ Arlette Nougarède ~ Philippe Nozières


text: Satoshi Omura ~ Luis Antonio Oro ~ Gérard Orth ~ Ernst Otten ~ Guy Ourisson ~ Paul Ozenda


text: Adolphe Pacault ~ Jacob Palis ~ Wolfgang K. H. Panofsky ~ Giorgio Parisi ~ Louis Pasteur ~ Lucio Paternò ~ Renaud Paulian ~ Jean-Claude Pecker ~ Georges Pédro ~ Marc Pélegrin ~ René Pellat ~ Georges Pelletier ~ Pierre Perrier ~ Christine Petit ~ Michel Petit ~ Richard Peto ~ Emilio Picasso ~ Bernard Picinbono ~ Charles Pilet ~ Olivier Pironneau ~ Gilles Pisier ~ Louis Poinsot ~ Jean-Paul Poirier ~ Alexandre Polyakov ~ Yves Pomeau ~ Pierre Potier ~ Michel Pouchard ~ Robert Pound ~ Jacques Pouysségur ~ Frank Press ~ Alain Prochiantz ~ Jacques Prost ~ Jean-Loup Puget


text: Yves Quéré


text: Michael Rabin ~ Miroslav Radman ~ Jean-Pierre Ramis ~ Norman Ramsey ~ Chintamani Rao ~ André Rassat ~ Auguste Rateau ~ Bernard Raveau ~ Pierre-Arnaud Raviart ~ Michel Raynaud ~ Paul-Henri Rebut ~ Serge Renaudin ~ Pascal Ribéreau-Gayon ~ Jacques Ricard ~ James Rice ~ Alexander Rich ~ Rex Richards ~ Daniel Ricquier ~ Jean Robieux ~ Henri Rochefort ~ Herbert Roesky ~ Michel Rohmer ~ Michel Rolle ~ Bernard Roques ~ Jean Rosa ~ Maurice Roseau ~ Jean Rossier ~ Emmanuel de Rougé ~ François Rougeon ~ David Ruelle ~ Jacques Ruffié


text: David Sabatini ~ José-Alain Sahel ~ Jean Salençon ~ Bengt Samuelsson ~ Evariste Sanchez-Palencia ~ Frederick Sanger ~ Philippe Sansonetti ~ Jean-Pierre Sauvage ~ Jean-Michel Savéant ~ Évry Schatzman ~ Knut Schmidt-Nielsen ~ Daniel Schwartz ~ Jean-Charles Schwartz ~ Maxime Schwartz ~ Eugen Seibold ~ Michaël Sela ~ André Sentenac ~ Jean-Pierre Serre ~ Pierre Sigwalt ~ Arndt Simon ~ Pierre Sinaÿ ~ Georges Slodzian ~ Piotr Slonimski ~ Ionel Solomon ~ Susan Solomon ~ Christophe Soulé ~ Erich Spitz ~ Mathias Springer ~ Dominique Stéhelin ~ Raymond Stora ~ Gilbert Stork ~ Pierre Suquet


text: Michel Talagrand ~ Paul Tapponnier ~ Philippe Taquet ~ Jean-Marie Tarascon ~ Andrzej K. Tarkowski ~ Luc Tartar ~ John Tate ~ Valentine Teledgi ~ Roger Temam ~ Guy Blaudin de Thé ~ Michel Thellier ~ Mathieu Tillet ~ Pierre Tiollais ~ Jean François Marie Tirouflet ~ Bernard Tissot ~ Jacques Tits ~ Gérard Toulouse ~ Roland Tricot ~ Rudolf Trümpy ~ Ehrenfried Walther von Tschirnhaus ~ Maurice Tubiana


text: Georges Urbain


text: Constantin Vago ~ Alain-Jacques Valleron ~ Gabriele Veneziano ~ Michèle Vergne ~ Jacques Villain ~ Jean-Didier Vincent


text: Zhen-Yi Wang ~ Pierre Weiss ~ Jean Weissenbach ~ Éric Westhof ~ Andrew Wiles ~ Edward Witten ~ Gérard Wlérick ~ Élie Wollman ~ Lodewijk Woltjer ~ Kurt Wüthrich


text: Moshe Yaniv ~ Jean-Christophe Yoccoz ~ Marc Yor


text: André Zaoui


title: GP (albumi)

text: GP on Gram Parsons:in ensimmäinen soololevy.


title: The Gilded Palace of Sin

text: The Gilded Palace of Sin on The Flying Burrito Brothersin debyyttialbumi vuodelta 1969. Se pääsi sijalle 192 Rolling Stone -lehden "500 parasta albumia kautta aikojen" listalla.


title: The Gilded Palace of Sin

text: Kaikki kappaleet kirjoittaneet Gram Parsons ja Chris Hillman ellei toisin mainittu.


title: Mukulaköynnöskrassi

text: Mukulaköynnöskrassi eli anu ("Tropaeolum tuberosum") on köynnöskrassien sukuun kuuluva eteläamerikkalainen viljelyskasvi, joka tuottaa syötäviä maanalaisia mukuloita. Sitä viljellään lähes yksinomaan Andien vuoristossa, erityisesti Argentiinassa, Perussa, Boliviassa, Ecuadorissa ja Kolumbiassa.. Se kestää hyvin kylmää ja kasvitauteja, mutta sen kaupallinen merkitys on vähäinen. Etelä-Amerikassa siitä käytetään muun muassa nimiä añu ja mashua.


title: Mukulaköynnöskrassi

text: Mukulaköynnöskrassi on köynnöskasvi, jolla on punaiset kukat. Sen mukuloiden silmut ovat syvissä poikittaispoimuissa. Mukulat ovat värikkäitä, muodoltaan usein kartiomaisia tai porkkanan muotoisia. Niissä on runsaasti tärkkelystä ja C-vitamiinia. Niitä syödään joskus raakoinakin, mutta silloin ne ovat väkevän, pippurisen makuisia. Keitettyinä ne sen sijaan tulevat miedonmakuisiksi, makeahkoiksi ja muistuttavat maultaan krassia ja jonkin verran myös naurista.


title: Irja Spira

text: Irja Spira-Hautala (4. marraskuuta 1900 Kokkola – 26. elokuuta 2001 Pori) oli suomalainen Pariisissa asunut toimittaja, kustantaja ja kääntäjä.


title: Irja Spira

text: Spiran vanhemmat olivat liikemies Antti Hautala ja Hilda Sihlman. Hän pääsi ylioppilaaksi 1919 ja teki useita opintomatkoja Eurooppaan. Spira toimi joidenkin suomalaisten lehtien Pariisin kirjeenvaihtajana ja edusti myös suomalaisia kustannusliikkeitä Ranskassa. Hän oli "Editions Nord-Sudin" pääosakas ja toimitusjohtaja vuodesta 1949 alkaen ja hän perusti lehtitoimiston Pariisiin 1949. Spira oli naimisissa 1920–1925 kapteeni Väinö Lieskan kanssa, liitto päättyi avioeroon.


title: Maja Kai

text: Fanny Leväsalo, kirjailijanimi Maja Kai (s. 7. marraskuuta 1900 Imatra) oli suomalainen kirjailija.


title: Maja Kai

text: Fanny Leväsalo kirjoitti muun muassa Sirpale-, Perjantai- Nyyrikki- ja Regina-lehtiin.


title: Wow/Grape Jam

text: Wow/Grape Jam on Moby Grapen toinen studioalbumi. Se julkaistiin vuonna 1968 levymerkillä Columbia Records.


title: NuSTAR

text: Nuclear Spectroscopic Telescope Array (NuSTAR) on NASAn röntgenteleskooppi. Teleskooppi laukaistiin 550 kilometriä korkealle kiertoradalleen 13. kesäkuuta 2012 kello 19.00 Suomen aikaa Pegasus XL-kantoraketilla Kwajaleinin atolleilta. Tyynenmeren yllä lentävä Lockheed L-1011 "Stargazer" lentokone pudotti sen rungon alaosaan kiinnitetyn Pegasuksen noin 40 000 jalan (noin 12 kilometrin) korkeudesta. Viisi sekuntia vapaasta pudotuksesta Pegasuksen kolmivaiheinen rakettimoottori käynnistyi kuljettaakseen NuSTARin kiertoradalle. NuSTARin laukaisua lykättiin useasti.


title: NuSTAR

text: NuSTARin teleskooppi käyttää Wolter-optiikkaa. Sen energia-alue on 5 - 80 keV. NuSTAR mittaa taivaan röntgenlähteitä kahden vuoden ajan. Satelliitti on NASAn Small Explorer -ohjelman yhdestoista missio (SMEX-11). Sen energia-alue on suurempi kuin NASAn Chandra-avaruusteleskoopin ja ESAn XMM-Newtonin. Se tekee kartoituksen mustista aukoista, joiden massa on miljardi kertaa suurempi kuin Auringon massa.


title: NuSTAR

text: Projektia johtaa Fiona Harrison (California Institute of Technology eli "Caltech") päätutkijana.


title: Hietalaukka

text: Hietalaukka ("Allium vineale") on laukkojen ("Allium") sukuun kuuluva sipulikasvi. Sitä esiintyy Eurooppassa laajasti.


title: Hietalaukka

text: Hietalaukalla on munanmuotoinen sipuli, josta kasvaa jopa metrin korkea liereä varsi. Varren tyviosalla on kapeita ja tasasoukkia, vähän kouruisia lehtiä jotka lakastuvat varhain (vrt. "Allium scorodoprasum"). Hietalaukan pallomaisen latvasarjan alla on yksi leveä tukilehti. Kukinto on tiheä, sisältää muutamasta runsaslukuiseen itusilmuja. Yksittästen kukkien kellomainen kehä on vaaleanpunainen, harvoin valkoinen. Lajin kodat ovat harvoin siemenellisiä.


title: Foinikika

text: Foinikika (; ) eli "Foinikialainen kertomus" oli Lollianoksen kirjoittama antiikin kreikkalainen, hellenististä romaania edustava teos. Siitä on säilynyt nykyaikaan ainoastaan katkelmia.


title: Foinikika

text: Lollianoksen teos koostui vähintään kolmesta kirjasta. Sen ainoat kaksi säilynyttä pidempää katkelmallista osaa ovat peräisin 100- ja 200-luvuilta peräisin olevista papyruksista. Nämä katkelmat, joihin viitataan nimillä A ja B, ovat peräisin kahdesta vastakkaisen sivun muodostamasta parista. Katkelma A sisältää teoksen ensimmäisen kirjan lopun, katkelma B jonkun tuntemattoman kirjan lopun ja seuraavan kirjan alun.


title: Foinikika

text: Säilyneessä osassa kaksi henkilöä, nainen nimeltä Persis ja hänen rakastajansa (joka on mahdollisesti myöhemmin esiintyvä teoksen päähenkilö Androtimos) ovat mahdollisesti Adoniksen kunniaksi järjestetyissä juhlissa. He lähtevät juhlista ja kokevat ensimmäisen seksuaalisen kokemuksensa yhdessä. Tämän jälkeen Persis tarjoaa miehelle tuntemattomaksi jäävästä syystä jalokiviä. Myöhemmin Androtimos saa todistaa erän pojan murhaa ja siihen liittyviä orgiastisia menoja. Tapahtumien todellinen luonne jää tässäkin epäselväksi. Tapausta on arveltu joko rituaalimurhaksi tai teoksessa myöhemmin paljastettavaksi hämäykseksi; poika taas on saattanut olla Androtimoksen pojaksi pukeutunut rakastajatar.


title: Alexandre Bengué

text: Alexandre Bengué (s. 22. joulukuuta 1975) on ranskalainen ralliautoilija. Hän kilpaili WRC-sarjassa vuosina 1999–2006 saavuttaen yhden erikoiskoevoiton ja 12 MM-pistettä. Hän kilpaili myös Ranskan mestaruussarjassa vuosina 2002–2004 ja 2008. Vuonna 2003 hän voitti French Asphalt Rally Champion -mestaruuden. Vuonna 2010 Bengué kilpaili IRC-sarjassa.


title: Moby Grape (albumi)

text: Moby Grape on Moby Grapen albumi vuodelta 1967.


title: Modultek

text: Modultek Oy on nyt osa Roima Intelligence -yritystä. Kesäkuussa 2016 tapahtuneessa yrityskaupassa Modultekin tuotteet ja henkilöstö siirtyivät Roimaan. Samalla Roiman tuotevalikoima (ERP, MES/MOM, WMS, Konenäköratkaisut, esiselvitykset) laajeni kattamaan myös tuotteen elinkaaren hallinnan (PLM). Roimalla on nyt Suomessa laajin tarjooma ratkaisuja valmistavan yrityksen toimitusketjun optimointiin.


title: Modultek

text: Modultek oli suomalainen, vuonna 1989 perustettu yritys, joka myi ja kehitti ohjelmistoja ja palveluita tuotetiedon hallintaan ja informaation laadun hallintaan. Koska nimike on tuotetietojen ydin, Modultekin painopiste ja erityisosaamista on nimikkeiden hallinta yrityksen eri prosesseissa. Modultekin tunnetuimmat ohjelmistoratkaisut ovat Aton ja SolidPDM, jotka ovat CAD/CAM-yhdistyksen vuosittain teettämien kyselyiden mukaan (viimeisin kysely 2013) Suomen suosituin PDM-järjestelmä, sekä CodeMaster.


title: Modultek

text: Modultekin päätoimipiste sijaitsi Porissa ja tytäryhtiö Modultek B.V. Hollannin Eindhovenissa.


title: Mira Nieminen

text: Mira Nieminen on suomalainen entinen jalkapalloilija. Hän pelasi uransa aikana Tampereen Ilveksessä ja Helsingin Jalkapalloklubissa, jossa hän oli voittamassa Naisten Suomen Cupia 2002. Nieminen on Rovaniemen Palloseuran kasvatti, ja hän toimi seurassa harrastejoukkueen valmentajana oman peliuransa aikanakin.


title: Lena Ringbom Lindén

text: Lena Helena Elisabeth Ringbom Lindén (1. lokakuuta 1914 Turku – 14. huhtikuuta 1965 Turku) oli suomalainen ruotsin kielellä kirjoittanut kirjailija.


title: Lena Ringbom Lindén

text:
Nimellä "Lena Ringbom Lindén":
Nimellä "Lena Lindén":


title: Giulia Staccioli

text: Giulia Staccioli (s. 6. kesäkuuta 1964) on italialainen entinen rytminen voimistelija.


title: Giulia Staccioli

text: Staccioli oli mukana MM-kisoissa 1981 ja sijoittui 17:nneksi vuoden 1983 kisoissa Strasbourgissa. Hän osallistui MM-kilpailuihin myös Valladolidissa 1985. Staccioli oli seitsemäs Los Angelesin olympialaisissa 1984, ja Soulissa 1988 hän oli 18.


title: Your Love

text: Your Love on Kata Kärkkäisen vuonna 1989 julkaistu ensimmäinen sooloalbumi. Albumin myötä julkaistiin singlenä kappaleet "Your Love (Ain't Good Enough)", "I Need Love" ja "Dance To The Beat". Albumi julkaistiin CD-muodossa myös Japanissa.


title: Your Love

text:
Kappaleihin Dance To The Beat, Your Love, Cat House, Lonely Eyes tehtiin myös musiikkivideot.
Albumin tyylilajeina vaihtelevat house, elektroninen musiikki, euro house, rock ja pop.
Albumi julkaistiin Suomessa Vinyyli-, C-kasetti ja CD-muodoissa.


title: Your Love

text:
Kaikki kappaleet kirjoittanut E. Fisherman, ellei toisin mainittu.€
Katariina Souri kirjoittaa laulajan urastaan nettisivuillaan:


title: Your Love

text: "Ulkomailta Suomeen palattuani jouduin valtavaan julkisuuspyöritykseen. Playboyn joulukuun numeron ilmestyessä vuoden 1988 lopulla olin jo ehtinyt antaa aiheesta lukuisia haastatteluja sekä saanut mahdollisuuden kokeilla uraa laulajana. Vaikka tiedostin puutteeni laulajana, en voinut vastustaa kiusausta. Levy "Your love" ei ollut mikään valtaisa myyntimenestys, mutta seuraava kesä kului kuitenkin keikkaillessa."


title: Jorma Wallasvaara

text:
Jorma Wallasvaara (1929 Turku – 1. marraskuuta 2006 Lieto) oli suomalainen yrittäjä ja keksijä. Wallasvaara oli Suomen ensimmäisiä innovatiisia ja kansainvälistä arvostusta saaneita high tech -yrittäjiä.
Wallasvaara perusti Turkuun 1950 Wallac Oyn, jonka myi 1970 ruotsalaisella LKB-konsernille. Tämän jälkeen Wallasvaara perusti venelämmittimiä kehittäneen ja valmistaneen Wallas-Marin Oy:n.


title: Jorma Wallasvaara

text: Wallasvaaran teknillistieteellistä innostusta tuettiin hänen kodissaan. Wallasvaaran ensimmäinen kaupallinen tuote oli hänen 14-vuotiaana kehittämänsä akvaariolämmitin. Kyllästyttyään koulunkäyntiin Wallasvaara muutti 16-vuotiaana Ruotsiin, jossa hä pääsi tekstiiliteollisuuden palvelukseen. Ruotsin-aikanaan Wallasvaara kehitti kosteudensäätäjän tekstiiliteollisuuden käyttöön.


title: Jorma Wallasvaara

text: Palattuaan Suomeen vuonna 1950 Wallasvaara perusti Wallac Oy:n. Yrityksen tuotantoa olivat muun muassa viljasiilojen kosteus- ja lämpömittarit sekä radioaktiivisuutta mittaavat laitteet.


title: Jorma Wallasvaara

text: Vuonna 1970 Wallasvaara myi yrityksensä LKB-konsernille ja vetäytyi aktiivityöelämästä omistautuen harrastuksilleen. Kuitenkin Wallasvaaran veneilyharrastus johti valopetroolikäyttöisen venelämmittimen kehittämiseen ja sittemmin Wallas-Marin Oy:n perustamiseen.


title: Jorma Wallasvaara

text: Wallasvaaran näkemyksellisyys ja kekseliäisyys kasvattivat ja tukivat Turun seudulla high tech -yrittäjyyden kasvua ja osaltaan johtivat Data-City- ja Bio-City -yrityspuistojen syntymiseen, jotka myöhemmin laajenivat Turku Science Parkiksi.


title: Park Ji-yeong

text: Park Ji-yeong (; s. 6. kesäkuuta 1971) on eteläkorealainen judoka.


title: Park Ji-yeong

text: Park sai alle 66-kiloisten sarjasta hopeaa Aasian-mestaruuskisoissa 1988 ja oli saman vuoden olympialaisissa pronssilla judon ollessa mukana näytöslajina. Hän sai 66 kilon sarjassa pronssia Aasian kisoista 1990 ja sijoittui viidenneksi MM-kilpailuissa 1991 Barcelonassa. Park kilpaili Barcelonassa uudelleen olympialaisissa 1992, joissa hän jäi jaetulle viimeiselle sijalle.


title: Hallitus (täsmennyssivu)

text: Hallitus voi viitata johonkin seuraavista:


title: Ifosfamidi

text: Ifosfamidi (CHClNOP) on alkyloiviin yhdisteisiin kuuluva solunsalpaaja. Rakenteeltaan se on samankaltainen syklofosfamidin kanssa. Ifosfamidia käytetään useiden eri syöpien hoitoon.


title: Ifosfamidi

text: Ifosfamidi alkyloi syöpäkasvaimien DNA-molekyylejä ja aiheuttaa siten niiden tuhoutumisen. Se myös estää DNA:n synteesiä. Ifosfamidi on analogiaan syklofosfamidia tehokkaampi ja tuhoaa myös syklofosfamidille vastustuskykyisiä kasvaimia. Ainetta käytetään muun muassa lymfoomien, pehmytkudossarkoomien ja rinta-, keuhko-, munasarja- tai kivessyöpien hoidossa. Lääkeaine annostellaan potilaaseen suonensisäisenä injektiona. Ifosfamidia voidaan käyttää yhdistelmähoitona sisplatiinin ja doksorubisiinin tai doksorubisiinin ja vinkristiinin kanssa.


title: Ifosfamidi

text: Ifosfamidi metaboloituu maksassa vain osittain ja aineenvaihduntareittejä on kaksi. Tärkeimmät sen aineenvaihduntaan osallistuvat entsyymit ovat sytokromi P450 -ryhmään kuuluvia. Aktiivisia metaboliitteja ovat muun muassa 4-hydroksi-ifosfamidi ja fosforiamidisinappikaasu. Sivutuotteina muodostuu myös toksisia yhdisteitä kuten akroleiinia ja klooriasetaldehydiä. Ifosfamidi on optisesti aktiivinen ja sen kiraliakeskus on fosforiatomi. Ifosfamidin R- ja S-enantiomeerien metaboliassa on eroavaisuuksia metaboliareittien ja nopeuksien välillä.


title: Ifosfamidi

text: Ifosfamidin käyttöön liittyviä haittavaikutuksia ovat myrkyllisyys luuydinkudokselle, munuaisille ja virtsarakolle. Virtsarakon haavautumien muodostumista voidaan ehkäistä annostelemalla ifosfamidin kanssa natriummerkaptoetaanisulfonaattia eli mesnaa. Ifosfamidi aiheuttaa melko usein myös enkelopatiaa, joka voi osittain johtua klooriasetaldehydistä, ja tätä voidaan lieventää metyleenisinisellä.


title: Ifosfamidi

text: Ifosfamidisynteesin lähtöaine on N-(2-kloorietyyli)-N-(3-hydroksipropyyli)amiini, joka reagoi fosforyylikloridin kanssa sykliseksi välituotteeksi. Tämä välituote muodostaa ifosfamidia reagoidessaan kloorietyyliamiinin kanssa.


title: Formula 3 Euroseries -kausi 2008

text: Formula 3 Euroseries -kausi 2008 on Formula 3 Eurosarjan kuudes kausi. Kausi alkoi Saksan Hockenheimringin radalla ja päättyi niin ikään Saksan Hockenheimringillä. Sarjan mestaruuden vei saksalainen Nico Hülkenberg, toiseksi sijoittui italialainen Edoardo Mortara ja kolmanneksi ranskalainen Jules Bianchi.


title: Formula 3 Euroseries -kausi 2008

text:
- "Kursivoitu", tarkoittaa vierailevaa kuljettajaa, joka ei ollut oikeutettu saamaan pisteitä.
R = Sarjan tulokas kaudella 2008


title: Wallac

text: Wallac Oy on Jorma Wallasvaaran Turkuun 1950 perustama teknologiayritys, joka myytiin vuonna 1970 ruotsalaiselle LKB-konsernille. Sittemmin LKB fuusioitui Pharmaciaan, jonka osti Procordia. Nykyään Wallac kuuluu PerkinElmer-yrityksen biotieteiden yksikköön.


title: Wallac

text: Wallac valmisti aluksi Wallasvaaran kehittämiä kosteudensäätimiä sekä lämpö- ja virtausmittareita mutta laajensi 1950-luvulla säteilyn mittauslaitteisiin. 1960-luvun alussa Wallac alkoi kehittää lääketieteen mittausmenetelmiä ja diagnostisia instrumentteja, joista tuli nopeasti yrityksen päätoimiala. Yritys toimi aluksi Turun Vähä-Heikkiläntiellä, kunnes rakensi uudet toimitilat Lausteelle.


title: Wallac

text: PerkinElmer Oy ja Wallac Oy olivat vuonna 2014 Varsinais-Suomen toiseksi ja neljänneksi suurimmat yhteisöveron maksajat (4 836 523 ja 4 178 126 euroa).


title: Mirco Baldacci

text: Mirco Baldacci (s. 19. syyskuuta 1977) on sanmarinolainen uransa lopettanut ralliautoilija.


title: Mirco Baldacci

text: Baldacci saavutti urallaan kaksi MM-pistettä, sijoituttuaan seitsemänneksi vuoden 2006 Australian rallissa. 58 MM-rallissaan hän saavutti lisäksi yhden erikoiskoevoiton, vuoden 2004 Monte Carlo -rallin seitsemännellä EK:lla.


title: Mirco Baldacci

text: Baldacci kilpaili viimeksi vuoden 2008 Walesin rallissa.


title: Kontaktimuovi

text: Kontaktimuovi on ohutta ja yleensä läpinäkyvää muovia, jonka alapuoli on liimapintainen ja päällys joko kiiltävä- tai mattapintainen. Se on kirjojen päällystämiseen kehitetty tuote. Liimapuolella on taustapaperi, joka irrotetaan päällystettäessä.


title: Kontaktimuovi

text: Kontaktimuovi suojaa kirjaa kosteudelta, lialta, repeilyltä ja normaaleilta käytön jäljiltä. Kontaktimuovi, jota kutsutaan myös kirjamuoviksi ja koululaismuoviksi pidentää kirjan käyttöikää ja mahdollistaa kirjojen kierrättämisen esimerkiksi koululaiselta toiselle.


title: Kontaktimuovi

text: Kontaktimuoveja on saatavilla monta eri laatua ja merkkiä. Ainoa Pohjoismainen valmistaja on Pelloplast Oy.


title: Kontaktimuovi

text: Kirjojen päällystämistä helpottaa, jos liimassa on pienet korjaukset mahdollistava viive. Lisäksi kalvon paksuus vaikuttaa oleellisesti siihen, kuinka helppoa kirjojen päällystäminen on.


title: Potsdamin yliopisto

text: Potsdamin yliopisto (Universität Potsdam, UP) on yliopisto Potsdamissa, Brandenburgissa Saksassa. Yliopisto on kansainvälisesti tunnettu julkishallinnon ja politiikan tutkimuksesta. Yliopisto on perustettu vuonna 1991.


title: Potsdamin yliopisto

text: Talvilukukaudella 2011/2012 yliopistossa opiskeli 20 808 opiskelijaa viidessä eri tiedekunnassa:


title: Aleksandr Radištšev

text: Aleksandr Nikolajevitš Radištšev (; 31. elokuuta 1749 Moskova - 24. syyskuuta 1802 Pietari) oli venäläinen kirjailija ja sosiaalikriitikko, joka pidätettiin ja karkotettiin Siperiaan Katariina Suuren aikana. Hän toi venäläiseen kirjallisuuteen radikalismin perinteen hänen julkaistuaan kirjansa "Matka Pietarista Moskovaan" vuonna 1790. Tämän sosioekonomisen kuvauksen vuoksi hänet karkotettiin Siperiaan vuoteen 1797 asti.


title: Aleksandr Radištšev

text: Radištšev syntyi alhaisaateliseen perheeseen Moskovan lähellä sijaitsevassa kartanossa. Hänen isänsä Nikolai Afanasevitš Radištšev oli merkittävä maanomistaja Moskovassa, joka tunnettiin inhimillisestä kohtelustaan maaorjiaan kohtaan. Nuori Radištšev vietti varhaisen lapsuutensa maaseudulla hoitajan ja tuutorin seurassa, kunnes hänet lähetettiin Moskovaan sukulaisten luo, jossa hänen sallittiin viettää aikaa vasta perustetussa Moskovan yliopistossa. Vuonna 1765 hänen perhesuhteensa tarjosivat hänellä mahdollisuuden palvella paašipoikana Katariina Suuren hovissa, johon hän kuitenkin suhtautui epäluuloisesti "sen ortodoksista uskoa halveksuvan ja ulkomaalaisten käsiin toimittamisen" vuoksi. Hänen erityisen akateemisen lupaavuuden vuoksi Radištšev oli yksi tusinasta nuoresta opiskelijasta, jotka lähetettiin ulkomaille länsimaiseen oppiin. Vuosina 1766–1771 hän opiskeli Leipzigin yliopistossa, jossa hän perehtyi erityisesti valistusaatteeseen.


title: Aleksandr Radištšev

text: Radištšev ulkomainen koulutus vaikutti hänen suhtautumiseensa venäläistä yhteiskuntaa kohtaan ja hänen palattuaan Venäjälle hän toivoi pystyvänsä sisällyttämään valistuksen ideoita, kuten luonnonoikeus ja yhteiskuntasopimus, venäläisiin olosuhteisiin. Vaikka hän palveli nimineuvoksena Katariina Suuren valtionhallinnossa luonnostellen oikeudellisia pöytäkirjoja, hän ylisti vallankumouksellisia kuten George Washington ja kehui Ranskan vallankumouksen ensivaiheita ja löysi itsensä ihastuneen venäläiseen vapaamuurariin Nikolai Ivanovitš Novikoviin, jonka teos "Kuhnuri" tarjosi ensimmäisen yleisen hallinnon kritiikin, erityisesti koskien maaorjuutta. Hänen terävä satiirinsa ja suuttumus inspiroivat Radištševia kirjoittamaan tunnetuimman teoksensa "Matka Pietarista Moskovaan", jossa hän jäljittelee Novikovin kovaa ja intohimoista tyyliä. Hän oli myös erityisen kriittinen maaorjuutta ja aurokratian henkilökohtaisen vapauden rajoituksia kohtaan.


title: Aleksandr Radištšev

text: Katariina Suuri luki teoksen ja huomasi Radištševin kannattavan jakobiinityylisiä radikaaleja uudistuksia. Hän määräsi tekstin kopiot takavarikoitavaksi ja tuhottavaksi. Teoksen sisältämä kritiikki ei sinänsä ollut raskauttavaa vaan näkemys, että valtion hallintoelimet olisivat taitamattomia ja lahjottuja. Vain 17 kappaletta säilyi alkuperäisestä 650:n kappaleen painoksesta. Viisikymmentä vuotta myöhemmin teoksesta otettiin uusintapainos Englannissa. Vuonna 1790 Radištšev pidätettiin ja tuomittiin kuolemaan. Hän pyysi nöyrästi anteeksiantoa Katariinalta, kielsi julkisesti kirjansa, minkä jälkeen tuomio lievennettiin karkotukseksi Ilimskiin Siperiassa. Matkalla kirjailijaa kohdeltiin kuin tavallista tuomittua: hänelle pantiin raudat jalkoihin ja pakotettiin kestämään Venäjän kylmää ilmaa, jonka vuoksi hän sairastui.


title: Aleksandr Radištšev

text: Hänen ystävänsä kreivi Aleksandr Vorontsov, joka pystyi tekemään vaikutuksen Katariinaan, onnistui turvaamaan Radištševille sopivamman majoituksen, ja järjesti luvan palata Moskovaan toipumaan ja tekemään karkotusmatkan arvokkaasti ja mukavasti. Lokakuusta 1790 alkaen Radištševin kaksivuotinen matka Siperian halki vei hänet Jekaterinburgiin, Tobolskiin ja Irkutskiin ennen Ilimskin pikkukaupungin saavuttamista vuonna 1792. Matkan aikana hän alkoi kirjoittaa Siperian kasakkavalloittajan Jermakin elämäkertaa ja tavoitella kiinnostusta geologiaan ja luontoon. Asetuttuaan Ilimskiin viideksi vuodeksi toisen vaimonsa Jelizaveta Vasiljevna Rubanovskajan ja kahden lapsensa kanssa, Radištšev, joka oli alueen ainoa koulutettu henkilö, ryhtyi paikalliseksi lääkäriksi ja pelasti useita ihmishenkiä. Hän kirjoitti myös pitkän tutkielman; "Ihmisestä, hänen kuolevaisuudestaan, hänen kuolemattomuudestaan", jota kunnioitetaan filosofisena teoksena. Siinä hän pyrkii osoittamaan ihmisen uskon tuonpuoleiseen elämään, sielun ruumiillisuuteen ja materialismin virheet.


title: Aleksandr Radištšev

text: Katariina Suuren seuraaja Paavali vapautti Radištševin, joka yritti jälleen saada uudistuksia aikaan Venäjän hallinnossa. Aleksanteri I:sen valtakauden Radištšev palkattiin lyhyeksi aikaa auttamaan Venäjän lainsäädännön tarkastamisessa, hänen elinikäisessä unelmassaan. Valitettavasti hänen virkakautensa hallinnossa oli lyhyt ja epäonnistunut. Vuonna 1802 epätoivoinen Radištšev, jota luultavasti uhkasi toinen Siperiaan karkotus, teki itsemurhan juomalla myrkkyä.


title: Aleksandr Radištšev

text: Kirjailijan viimeisinä vuosina hänen Moskovan asunnostaan tuli eräiden kirjallisuuspiirien keskus, jotka ylistivät samanlaisia näkemyksiä ja jotka kaikkein suorasanaisimmin surivat hänen kuolemaansa. Venäjän itsevaltius kuitenkin onnistui estämään kirjan "Matka Pietarista Moskovaan" julkaisemisen aina vuoteen 1905 asti, jona aikana se kiersi ääriryhmien käsissä ja käännettiin useille kielille. Aleksandr Puškin, jolla oli sympatioita Radištševin näkemyksiä kohtaan, otti tehtäväkseen kirjoittaa jatkoa tähän tulenarkaan kirjaan, jota ei kuitenkaan koskaan julkaistu ja joka kohtasi jo alussa painostusta sensuurin taholta.


title: Aleksandr Radištšev

text: Vuosien 1905 ja 1917 vallankumousten jälkeen Radištšev otettiin mukaan radikaalin venäläisen kirjallisuuden kaanoniin ja häntä luettiin laajalti Venäjällä ja Euroopassa. Huolimatta Radištševin ideaalien ja neuvostotodellisuuden välisestä kuilusta neuvostoliiton valtaapitävät onnistuivat esittämään hänet “materialistina ja henkilönä, joka taisteli aktiivisesti autokraattista tyranniaa vastaan, henkilönä, joka oli todellinen bolshevismin edelläkävijä.


title: Aleksandr Radištšev

text: Todellisana valistuksen lapsena Radištševilla oli näkemyksiä yksilönvapaudesta, humanismista ja patriotismista.


title: Aleksandr Radištšev

text: Radištševin uskonnolliset ja filosofiset näkemykset olivat uskomattoman liberaaleja omana aikanaan.


title: Lollianus

text: Lollianus tai Lollianos () oli roomalainen nimi, joka voi viitata seuraaviin henkilöihin kreikkalais-roomalaisessa maailmassa:


title: Lollianos (kirjailija)

text: Lollianos (; ) oli kreikkalais-roomalainen kirjailija, joka eli todennäköisesti 100-luvun ensimmäisellä puoliskolla. Hänestä itsestään ei tiedetä juuri mitään; roomalainen nimi Lollianos tai Lollianus esiintyy useilla henkilöillä tuona aikana, eikä kirjailijan henkilöllisyyttä ole voitu kiinnittää varmasti kehenkään samannimisistä. Hänet on yritetty yhdistää muun muassa reetori ja sofisti Publius Hordeonius Lollianukseen, joka toimi Ateenassa toisen vuosisadan puolessa välissä.


title: Lollianos (kirjailija)

text: Lollianos tunnetaan pelkästään hänen kirjoittamastaan hellenististä romaania edustavasta teoksesta "Foinikika" eli "Foinikialainen kertomus". Teoksesta on säilynyt ainoastaan katkelmia.


title: Daniel Boone

text: Daniel Boone (2. marraskuuta 1734 – 26. syyskuuta 1820) oli yhdysvaltain asutuksen uranuurtaja ja upseeri. Hänet on tunnettu parhaiten Kentuckyn alueen pioneerityöstä aikana, jolloin se ei vielä kuulunut Yhdysvaltoihin. Boone loi muun muassa ensimmäisen tien Appalakkien yli. Kansantarinat korostivat Boonen taitoja monipuolisena eränkävijänä.


title: Daniel Boone

text: Daniel Boone syntyi lokakuussa 1734 Squire Boonen ja Sarah Morganin kuudentena lapsena. Koska gregoriaaninen kalenteri oli omaksuttu Danielin elinaikana niin hänen syntymäajakseen on tämän vuoksi merkitty 2. marraskuuta. Boonen sukujuuret tulivat Englannista ja Walesista ja perhe kuului kveekareihin. Uskonnollisen vainon seurauksena Boonet muuttivat Pennsylvaniaan vuosien 1713 - 1717 aikana ja liittyivät William Pennin toisinajattelijoiden yhdyskuntaan, joka oli kveekareiden turvapaikka Uudessa Maailmassa.


title: Daniel Boone

text: Daniel vietti varhaiset vuotensa Pennsylvanian rajaseudulla. Muiden kveekarien tavoin hän joutui usein tekemisiin ympäristössä asuvien delaware-intiaanien kanssa. Koska Boonen perheen ruokatalous perustui pääosin metsästykseen, Daniel sai ensimmäisen kiväärinsä jo 12-vuotiaana. Eränkävijän taitonsa hän oppi uudisasukkailta sekä delawareilta. Nopeasti hänen metsästysmatkansa ulottuivat yhä kauemmas etelään ja länteen.


title: Daniel Boone

text: 1740-luvun alussa Boonen perhe sai kielteistä julkisuutta kveekarien keskuudessa, kun perheen kaksi vanhinta lasta avioitui vierasta uskontoa edustavien puolisoiden kanssa. Squire Boone menetti arvonsa kveekariyhteisön silmissä ja joutui luopumaan johtavasta asemastaan ja jäsenyydestään seurakunnassa. Tämän johdosta Boonen suku muutti pois Pennsylvaniasta vuoden 1750 aikana ja asettui ensin Virginiaan, myöhemmin Pohjois-Carolinaan, jossa Squire osti plantaasin ja hankki luvan pitää majataloa ja tavernaa. Daniel palveli oppaan tehtävissä suvunsa eri yhteisöissä ja pestautui vuonna 1755 vaunukaravaanin kuljettajaksi kenraali Edward Braddockin rertkikuntaan, jonka tarkoituksena oli hyökätä Uuden Ranskan linnakkeeseen Fort Duquesneen. Braddockin alaisuudessa oli kahden brittiläisen sotaväen rykmentin lisäksi nuoren George Washingtonin johtama miliisirykmentti. Englantilaiset odottivat helppoa voittoa, mutta aliarvioivat vastustajan. Ranskalaiset turvautuivat Suurilta järviltä hankkimiinsa intiaaniliittolaisiin, jotka murskasivat heinäkuussa 1755 käydyssä Monongahelan taistelussa Braddockin joukot.


title: Daniel Boone

text: Braddockin kärsimän tappion jälkeen Ohiolaaksosta alkanut sota laajeni Ranskan ja Britannien väliseksi seitsenvuotiseksi sodaksi kaikkialla maailmassa. Boone palasi Monongahelan taistelusta Pohjois-Carolinaan, jossa hän avioitui Rebecca Bryanin kanssa elokuussa 1756. Vuotta myöhemmin syntyi ensimmäinen poika, joka kastettiin Jamesiksi. Pariskunta sai kaikkiaan kymmenen lasta.


title: Daniel Boone

text: Seitsenvuotisen sodan kääntyessä brittien voitoksi vuonna 1759 cherokeet ryhtyivät kapinaan Carolinan siirtokuntaa vasstaan. Boone joutui perheineen pakenemaan Virginiaan. Hän osallistui kuitenkin taisteluihin cherokeita vastaan Pohjois-Carolinan vapaaehtoisjoukoissa. Tilanteen rauhoituttua 1760-luvun alkupuolella Boone ryhtyi elättämään kasvavaa perhettään tekemällä yhä syvemmälle vuoristoon ulottuneita metsästysmatkoja. Pyytämänsä nahat hän myi turkiskauppiaille, ja hankki näin hyvän toimeentulon suvulleen.


title: Daniel Boone

text: Vuonna 1765 Boone matkusti Floridaan, jonka britit olivat ottaneet haltuun ranskalaisilta seitsenvuotisen sodan aikana. Boone osti itselleen maata Pensacolasta, mutta hänen vaimonsa Rebecca ei suostunut muuttamaan niin kauas sukulaisistaan. Boone joutui palaamaan takaisin Pohjois-Carolinaan, josta alkoi tehdä yli vuoriston ylettyviä metsästysmatkoja nykyiseen Kentuckyyn vuonna 1767. Todettuaan löytämänsä alueen "erämiehen paratiisiksi" Boone seurueineen aloitti paluumatkansa, mutta joutui Kentuckyssä metsästävien shawneiden vangiksi. Intiaanit pitivät miehiä salametsästäjinä ja ottivat heidän turkiksensa. Lopuksi shawneet määräsivät tunkeilijat poistumaan Kentuckystä. Miehet eivät kuitenkaan totelleet intiaanien kehotusta, vaan jäivät metsästämään alueelle. Metsästysseurueeseen kuulunut Boonen lanko katosi ja löytyi vuosia myöhemmin kuolleena ontosta puusta.


title: Daniel Boone

text: Boonen retkikunta palasi Kentuckysta 1771. Samalla kun eräretket tarjosivat Boonelle mahdollisuuden liikkua ihannoimillaan erävaelluksilla, ne tarjosivat myös ilmeisen vaaran joutua intiaanihyökkäysten kohteeksi. Vaikka osa intiaaneista oli luovuttanut maitaan siirtokunnille ja solminut rauhansopimuksia, niin rajaseuduilla liikkuminen oli turvatonta. Boone päätti kuitenkin ottaa riskin. Vuonna 1773 hän myi farminsa Pohjois-Carolinassa ja johti viittä sukua ja 40 yksinäistä miestä kohti Kentuckyä. Matkan aikana shawneiden ja cherokeiden sotapartiot ympäröivät heidät ja surmasivat kuusi uudisasukasta, Boonen vanhin poika James heidän joukossaan.


title: Daniel Boone

text: Boone vetäytyi takaisin, mutta sai uuden tilaisuuden vuoden 1775 aikana. Tuolloin hänet palkattiin raivaamaan tietä Kentuckyyn, jonne aiottiin perustaa Transylvanian siirtokunta. Tämä polku kulki Appalakkien vuoristossa sijaitsevan Cumberland Gapin läpi. Reittiä kutsuttiin ensin Boonen jäljeksi (Boone Trace) ja myöhemmin erämaatieksi (Wilderness Road). Saavuttuaan perille Boone rakennutti Boonesboroughin lähelle aluetta, jossa nykyään sijaitsee Lexington. Paikasta suunniteltiin suurta asutuskeskusta, mutta linnoituksen rakentaminen sujui hitaasti vaikka rakennustöihin osallistui lähes 80 miestä. Suurista suunnitelmista luovuttiin ja paikalle nousi ensimmäisen kesän aikana vain muutamia tukkimökkejä. Satunnaisista intiaanihyökkäyksistä välittämättä Boone palasi Virginiaan ja toi perheensä ja joukon muita uudisasukkaita Boonesboroughiin syyskuussa 1775.


title: Daniel Boone

text: Väkivalta Kentuckyssä kasvoi Yhdysvaltain vallankumouksen alkaessa vuonna 1775. Intiaanit, jotka eivät halunneet luopua Kentuckystä, ylläpitivät vihollisuuksia siirtolaisia vastaan. Ympäristöstään eristetyistä uudisasukkaista tuli toistuvien hyökkäysten kohde eri intiaaniryhmille, jotka tukivat englantilaisia. Monet siirtolaiset jättivät Kentuckyn, jonne vuoden 1776:n alkukesään mennessä jäi alle 200 siirtolaista, etupäässä, Boonesboroughiin ja Harrosburgiin.


title: Daniel Boone

text: Erityisen tunnetuksi tuli tapaus, jossa joukko cherokeita ja shawneita sieppasi kolme souturetkellä ollutta teini-ikäistä tyttöä Boonesboroughin lähellä heinäkuussa 1776. Yksi tytöistä oli Boonen tytär Jamima, joka isänsä kielloista piittaamatta oli melonut kanootilla intiaanialueen rajalle. Sieppaajat pitivät tyttöjä vankeinaan kolmen päivän ajan, mutta eivät tehneet heille väkivaltaa. Boonen kokoama takaa-ajajien joukko jäljitti sieppaajat ja vapautti tytöt.


title: Daniel Boone

text: Huhtikuussa 1777 Boone haavoittui polvilumpioon shawnee-päällikkö Blackfishin johtamien intiaanien hyökätessä Boonesboroughiin. Shawneiden iskun takana oli Kanadan apulaiskuvernööri Henry Hamilton, joka värväsi brittimielisiä intiaaneja hyökkäämään siirtokuntien (amerikkalaisten) asutuksille. Boonen maatessa toipilaana shawneet tappoivat karjan asutuksen ympäriltä ja tuhosivat viljasadon. Elintarvikkeiden käytyä vähiin siirtolaisten oli lähdettävä suolanhakuun pystyäkseen säilömään jäljellä olevan lihan. Boone asettui retkikunnan johtoon, mutta tammikuussa 1778 Blackfishin shawneet vangitsivat ensin Boonen ja myöhemmin hänen retkikuntansa.


title: Daniel Boone

text: Intiaanien kylässä vankien kohtalo jäi Boonen käsiin ja hän sai mahdollisuuden osallistua kujanjuoksuun, josta selviytymällä hän pelasti oman ja miestensä hengen. Tulikokeen läpäisseenä sankarina Boone adoptoitiin Blackfishin sukuun ja hän omaksui vangitsijoittensa elämäntavat. Maaliskuussa Boone vieraili Blackfishin ja 30 soturin kanssa Detroitissa, jossa he myivät briteille vankeja, joita ei oltu adoptoitu.


title: Daniel Boone

text: Kesäkuun alussa 1778 Blackfish alkoi valmistella hyökkäystä Boonesboroughiin. Boone näki satojen shawneiden maalaavan itseään pelottavan näköisiksi ja muuttuvan sotureiksi. Vaikka Boone oli omaksunut shawneiden kulttuurin, niin hän ei hyväksynyt Blackfishin suunnittelemaa hyökkäystä vaan pakeni sopivan hetken tullen. Ratsastettuaan läpi ensimmäisen yön hän hylkäsi väsyneen ratsunsa ja jatkoi matkaansa juosten, uiden ja meloen. Kesäkuun 20. päivänä hän saapui Boonesboroughiin, jonka suojavarustusta alettiin pikaisesti vahvistaa shawneiden tulevan hyökkäyksen varalta.


title: Daniel Boone

text: Syyskuussa 1778 shawneet piirittivät Boonesboroughia kymmenen päivän ajan. Intiaanien joukossa oli myös kanadalaisia sotilaita, jotka toimivat brittien komennossa. Boonesboroughin puolustus kesti ja hyökkääjät vetäytyivät. Tapaus sai paljon huomiota julkisuudessa. Seuraavana vuonna uudisasukkaat anoivat Virginian lainsäätöelimeltä lupaa perustaa kaupunki Boonesboroughiin, mutta hanke joutui vastatuuleen ja siitä luovuttiin.


title: Daniel Boone

text: Vuosien 1780 - 82 välisenä aikana Boone osallistui moniin taisteluihin, ja menetti näissä itsenäisyyssodissa veljensä Edwardin ja poikansa Israelin. Menetyksistään huolimatta Boone jäi Kentuckyyn raivaamaan sitä tietä, jota pitkin noin 20 000 uudisasukasta kulki Kentuckyyn 1700-luvun lopun aikana.


title: Daniel Boone

text: Sodan jälkeen Boone asettui Maysvilleen Kentuckyyn, jossa hän piti tavernaa ja työskenteli maanmittarina ja hevoskauppiaana. Boone kiinnostui myös maakeinottelusta ja teki sitä suuressa mittakaavassa ostamalla ja myymällä oikeuksia laajoihin maa-alueisiin. Hän menestyi aluksi hyvin ja hankki muun muassa useita orjia. Maysvillessa Boonesta tuli nopeasti kuuluisuus ja vuonna 1784 historioitsija John Filson julkaisi kirjan "The Discovery, Settlement And present State of Kentucke", joka sisälsi Boonen seikkailujen kronikan.


title: Daniel Boone

text: 1780-luvun puolivälissä Boone ajautui taloudellisiin vaikeuksiin. Hän oli pohjimmiltaan liian rehellinen maankeinottelijaksi ja haluton hyötymään muiden kustannuksella Kentuckyn rajaseutujen sekasortoisista maamarkkinoista. Lisäksi häneltä puuttui keinottelijoille ominainen säälimättömyys.


title: Daniel Boone

text: Vuonna 1788 Boone muutti nykyiseen Länsi-Virginiaan, jossa aloitti kauppa-aseman pitäjänä. Vuotta myöhemmin hänet nimitettiin Kanawhan piirikunnan miliisivoimien everstiluutnantiksi. Seuraavan vuosikymmenen alussa Boone valittiin Virginian lakia säätävän instituution jäseneksi. Vanhat velat ja kiista hankintasopimuksista saivat kuitenkin Boonen vetäytymään liiketoiminnan parista ja siirtymään kokopäiväiseksi metsästäjäksi. Vuoden 1795 aikana hän palasi vaimonsa kanssa Kentuckyyn, jossa he jäivät asumaan poikansa Danielin luokse. Boone kääntyi Kentuckyn ensimmäisen kuvernöörin Isaac Shelbyn puoleen saadakseen luvan laajentaa Kentuckyyn johtavaa erämaatietä, jonka oli itse laittanut alulle 1775. Kuvernööri ei suosinut Boonea, vaan valitsi tehtävään toisen henkilön. Samaan aikaan Kentuckyn oikeusistuin käsitteli Boonen vanhoja maajulistuksia, joita ei koskaan oltu rekisteröity asianmukaisesti. Viimeiset 40 km² hänen maistaan myytiin lakimiesten palkkioiden ja verojen kattamiseksi vuoden 1798 aikana.


title: Daniel Boone

text: Sivilisaation huijaamaksi joutunut Boone päätti jättää Kentuckyn ja Yhdysvallat lopullisesti syksyllä 1799, jolloin hän matkusti perheensä kanssa Missouriin, joka tuolloin oli osa Espanjan Louisianaa. Espanjalaiset ottivat Boonen ystävällisesti vastaan ja nimesivät hänet Femme Osagen piirikunnan tuomariksi ja komendantiksi. Tässä toimessaan Boone työskenteli vuoteen 1804, jolloin Napoleon Bonaparte myi Louisianan presidentti Thomas Jeffersonille. Yhdysvaltain siirryttyä Louisianan territorion uudeksi omistajaksi Boone menetti virkansa lisäksi uudelleen kaikki maansa. Kymmenen vuotta myöhemmin hallitus antoi maat takaisin. Boone ei kuitenkaan asettunut täysin aloilleen. Joidenkin tarinoiden mukaan hän jatkoi tutkimusmatkojaan länteen vielä yli 70-vuotiaana.


title: Daniel Boone

text: Daniel Boone kuoli Missourissa syyskuussa 1820. Hänen ja hänen vaimonsa maalliset jäännökset kaivettiin esiin vuonna 1845 ja siirrettiin Kentuckyyn uudelleen hautausta varten. Osa missourilaisista uskoo, että kaivajat avasivat väärän haudan ja Boonet jäivät Missouriin.


title: Daniel Boone

text: Daniel Boonen asema varhaisena amerikkalaisena kansansankarina ja fiktiivisten tarinoiden kohteena, on hämärtänyt hänen elämänsä todellisia yksityiskohtia. Vaikka Boonen merkittävyys on kiistaton hänet muistetaan yleisemmin metsästäjänä, pioneerina ja "intiaanisotien taistelijana". Boonen kunniaksi on nimetty yhden luonnonpuiston ja useiden koulujen lisäksi kuusi eri piirikuntaa, jotka sijaitsevat Länsi-Virginiassa, Kentuckyssä, Missourissa, Illinoisissa, Indianassa ja Nebraskassa. Boonen alulle raivaama erämaatie tunnetaan nykyään osana valtatie 55:stä (Dixie highway), joka on eräs Yhdysvaltain kuuluisimmista teistä. Hänen syntymäpaikkansa Pennsylvaniassa toimii museona. Lisäksi Yhdysvaltain laivasto on nimennyt yhden ydinsukellusveneistään Boonen mukaan USS Daniel Booneksi.


title: Daniel Boone

text: Boonen todelliset ja myyttiset seikkailut muodostivat perusrungon sille lännen rajaseutujen sankarin arkkityypille, josta tuli suosittu 1800-luvun lännenkirjallisuudessa ja 1900-luvun elokuvissa. James Fenimore Cooperin luoman "nahkasukka-sarjan" päähenkilössä Nathaniel Bumppoossa oli monia selviä samankaltaisuuksia Boonen kanssa. Cooperin jälkeen muut kirjoittajat kehittivät omia näkemyksiään Amerikan rajaseutujen sankarityypistä, joka rakentui erilaisista Boonen henkilökuvaan perustuneista muunnoksista.


title: Daniel Boone

text: Boonesta tehtiin myös useita elokuvia. Näistä yleisesti parhaana pidetään vuonna 1936 valmistettua "Daniel Boonea", jossa pääosan esittää George O'Brien. Elokuva keskittyy Boonen uraan tienraivaajana ja Boonesrourgin puolustukseen. Myöhemmät Boonesta kertovat elokuvat kuten vuonna 1957 ensi-iltaan tullut "Trailblazer" ("Daniel Boone, seikkailujen mies") ottivat historiallisia vapauksia. 1960-luvulla Yhdysvalloissa tehty TV-sarja "Daniel Boone" (1964 - 1970) teki Boonen nimen tutuksi eri ikäluokkien keskuudessa. Pääosaa esittäjä Fess Parker muokkasi samalla melkoisesti Boonen luonnekuvaa ja ulkoista olemusta. Tv-yhtiö sekoitti sarjaan sopivan annoksen historiaa ja yhdisti sen aikakauden perhesarjojen tuttuun menestysreseptiin. Katsojat mieltyivät sarjan lämminhenkisyyteen ja se muistutti tyyliltään suuresti Isä tietää kaiken-sarja vain sillä erolla, että Boonen tarinoista kerrottiin historiallisissa kulisseissa.


title: Ta hyper Thoulen apista

text: Ta hyper Thoulēn apista (; ”Thulen takaiset uskomattomat [ihmeet]”) oli Antonios Diogeneen kirjoittama antiikin kreikkalainen romaani, joka ei ole säilynyt nykyaikaan. Teos oli matkakertomus, joka kertoi nimensä mukaisesti ihmeellisistä matkoilla kohdatuista asioista jossain Thulen tuolla puolen.


title: Ta hyper Thoulen apista

text: Romaanin samoin kuin sen kirjoittajankin ajoitus on epävarma; teos on mahdollisesti kirjoitettu ensimmäisellä vuosisadalla jaa. Nykyaikaan teoksesta on säilynyt vain katkelmia 100- ja 200-luvuilta peräisin olevista papyruksista sekä kuvaus Fotioksen teoksessa "Bibliotheke". Jälkimmäistä ei voida kuitenkaan pitää erityisen luotettavana. Lisäksi Porfyrios mainitsee romaanin omassa teoksessaan "Pythagoraan elämä".


title: Ta hyper Thoulen apista

text: Romaani koostui Homeroksen eeposten tavoin 24 kirjasta. Rakenteeltaan se oli monimutkainen, pitäen sisällään useita kertomuksia, jotka pitivät edelleen sisällään muita kertomuksia. Siksi teoksesta on vaikea muodostaa yleiskuvaa säilyneen vähäisen aineiston perusteella. Kertomusten sisään upotetussa keskustarinassa, joka kattaa 22 kirjaa (kirjat 2–23), nuori nainen nimeltä Derkyllis kertoo rakastetulleen Diniaalle olleensa veljensä Mantiniaksen kanssa paossa erästä pahaa egyptiläistä pappia, ja päätyneensä siksi seikkailuihin pitkin Välimeren aluetta ja lopulta kaukaiseen pohjoiseen Thulen saarelle. Tämä tarina on upotettu kertomukseen Diniaan matkoista, jotka jatkuvat edelleen kirjassa 24; hän oli päätynyt Thuleen saadakseen lisää tietoa ja oli tavannut Derkylliksen siellä. Dinias puolestaan kertoo oman tarinansa maanmiehelleen Kymbakselle Tyyroksessa, ja tämä kertomus on edelleen upotettu muiden henkilöiden kirjeisiin ja muihin kirjoituksiin.


title: Ta hyper Thoulen apista

text: Teoksen laajuus selittyy sillä, että suuri osa siitä lienee ollut paradoksografista aineistoa, jossa eri henkilöt kertovat matkoillaan näkemistä paikoista ja kansoista. Teos sisältää myös filosofisia ja uskonnollisia ajatuksia, ja siinä on joitakin merkkejä uuspythagoralaisuudesta. Teos vaikutti osaltaan myöhempiin antiikin aikaisiin romaaneihin.


title: Antonios Diogenes

text: Antonios Diogenes (; ; ensimmäinen vuosisata jaa.) oli antiikin kreikkalainen kirjailija, joka tunnetaan romaanista "Ta hyper Thoulen apista" (, "Thulen takaiset uskomattomat [ihmeet]").


title: Antonios Diogenes

text: Antonioksesta ei tiedetä muuta kuin se, mitä hänen nimensä Antonios tai latinaksi Antonius kertoo: tekijä vaikuttaa ottaneen jostain syystä nomen gentilen roomalaiselta Antoniusten suvulta. Antonios eli mahdollisesti ensimmäisellä vuosisadalla jaa., mutta hänet on ajoitettu myös 100- ja 200-luvuille. Hänen ajoituksensa oli tuntematon myös Fotiokselle, jolta on säilynyt yhteenveto hänen teoksestaan.


title: Antonios Diogenes

text: Antonioksen teos oli matkakertomus, joka kertoi nimensä mukaisesti ihmeellisistä matkoilla kohdatuista asioista Thulen tuolla puolen. Se ei ole säilynyt nykyaikaan.


title: London 2012

text: London 2012 on virallinen Lontoon kesäolympialaisten videopeli. Pelissä voi pelata 36:lla eri maalla. Peli tukee Kinectiä ja PlayStation Movea. Pelissä ei ole virallisia hahmoja, vaan siinä pelataan keksityillä hahmoilla.


title: Fumio Nutahara

text: Fumio Nutahara (; s. 20. joulukuuta 1963 Kōchi) on japanilainen ralliautoilija. Kaudella 2006 hän sijoittui Japanin MM-rallissa kahdeksanneksi ja saavutti yhden MM-pisteen.


title: Uudenkaledonianhaukka

text: Uudenkaledonianhaukka ("Accipiter haplochrous") on haukkojen heimoon kuuluva lintu. Sitä tavataan Uudella-Kaledonialla. Sen elinpiiriä ovat subtrooppiset ja trooppiset kosteat alavat metsät ja vuoristometsät, kuivat savannit, välimerentyyppiset pensastot ja subtrooppiset ja trooppiset hävitetyt metsät.


title: Uudenkaledonianhaukka

text: Sitä tapetaan asutusten lähellä, sillä se saalistaa joskus kanoja. Sen uhkana on myös elinalueiden heikentyminen ja hävittäminen.


title: Uudenkaledonianhaukka

text: Se painaa keskimäärin 204,5 grammaa.


title: Ghost (yhtye)

text: Ghost on ruotsalainen okkultistinen metalliyhtye, joka tunnetaan kappaleiden saatanallisista sanoituksista sekä kasvot peittävistä esiintymisasuista. Yhtye perustettiin vuonna 2006 Linköpingissä.


title: Ghost (yhtye)

text: Yhtyeen keulakuva-laulaja Tobias Forge on esiintynyt perustamisesta saakka paavin asussa, mutta vuonna 2018 hahmo vaihtui Cardinal Copiaksi, jonka jälkeen hänet on nähty kardinaaliksi pukeutuneena. Muita yhtyeen jäseniä kutsutaan nimellä ”Nameless Ghouls”, ja he käyttävät keskenään varsin samannäköisiä esiintymisasuja ja naamareita. Tobias Forgen aikaisemmat paavihahmot olivat nimeltään Papa Emeritus I, Papa Emeritus II ja Papa Emeritus III.


title: Ghost (yhtye)

text: Yhtyeen jäsenet varoivat tarkoin paljastamasta henkilöllisyyksiään julkisesti. Useiden jäsenten oikeat nimet kuitenkin paljastuivat yhtyettä koskevan oikeusjutun yhteydessä. Oikeusjutun julkitulon jälkeen kitaristi Simon Söderberg vahvisti henkilöllisyydet omalla Facebook-sivullaan. Oikeudenkäynnin yhteydessä vuonna 2017 Tobias Forgea lukuun ottamatta kaikki bändin jäsenet erosivat yhtyeestä. Heidän tilalleen on pestattu uudet jäsenet, joiden henkilöllisydet eivät ole julkisesti tiedossa.


title: Ghost (yhtye)

text: Ghost palkittiin ”Cirice”-kappaleestaan parhaan metalliesityksen Grammy-palkinnolla helmikuussa 2016.


title: Ghost (yhtye)

text: Toukokuussa 2016 yhtye ilmoitti saaneensa tulevan EP-levynsä valmiiksi. "Popestar" -EP julkaistiin 16. syyskuuta 2016.


title: Ghost (yhtye)

text: Yhtyeen neljäs studioalbumi Prequelle julkaistiin 1. kesäkuuta 2018. Albumin ensimmäinen single Rats julkaistiin 13. huhtikuuta 2018 ja toinen single Dance Macabre 17. toukokuuta 2018. Nameless Ghoul on kuvaillut Prequellea edeltäjäänsä "Melioraa" synkemmäksi ja raskaammaksi.Ghost on vieraillut Suomessa useita kertoja. Ghost esiintyi 11. marraskuuta 2011 Helsingin Jäähallissa In Flamesin, Triviumin ja Rise To Remainin kera. Yhtye esiintyi Suomen Sonisphere-festivaaleilla 4. kesäkuuta 2012. Konsertin teki poikkeukselliseksi se, että yhtyeen jäsenet eivät pukeutuneet mustiin kaapuihin niin kuin yleensä, vaan pitivät päällään valkoisia kaapuja. Yhtye esiintyi Helsingin Olympiastadionilla 20. heinäkuuta 2013 Iron Maiden -yhtyeen lämmittelijänä. Joulukuussa 2013 Ghost kiersi Suomessa kolme paikkakuntaa esiintyen Oulun Teatrialla, Tampereen Pakkahuoneella ja Helsingissä The Circuksessa. Ghost esiintyi myös vuoden 2014 Sonisphere festivaalissa. Kesällä 2015 Ghost nähtiin Ilosaarirockissa, Joensuussa 19. heinäkuuta. Ghost saapui jälleen Suomeen 9. marraskuuta 2015 esiintyen Helsingin The Circuksessa. Yhtye nähtiin Suomessa myös kesällä 2016 Tuska-festivaalien lauantain pääesiintyjänä 2. heinäkuuta 2016. Yhtyeen ensimmäinen oma Jäähallikeikka nähtiin Helsingin Jäähallissa vappuaattona 30.4.2017. Viimeisin Ghostin esiintyminen Suomessa nähtiin Tampereella South Park -festivaaleilla 8. kesäkuuta 2018, yhtyeen toimiessa tapahtuman pääesiintyjänä. Seuraavan kerran yhtye nähdään Suomessa Hämeenlinnassa Kantolan tapahtumapuistossa 16. heinäkuuta 2019 Metallican lämmittelijänä.


title: Preeriahiirihaukka

text: Preeriahiirihaukka ("Buteo swainsoni") on suurehko hiirihaukkojen sukuun kuuluva haukkalaji. Sen on saanut englanninkielisen nimensä () ja tieteellisen nimensä 1900-luvulla eläneen englantilaisen lintutieteilijä William Swainsonin mukaan.


title: Preeriahiirihaukka

text: Preeriahiirihaukan sulkapeitteessä on kolmea eri väriä: tummanruskeaa, vaaleanruskeaa ja kermanvalkoista. Sen siipisulat ovat tummanruskeat ja pään seutu vaaleanruskea lukuun ottamatta valkoisia kasvoja. Alavatsa on lähes valkoinen. Linnun voi tunnistaa muista samankaltaisista haukoista lyhyen ja tumman koukkunokan ansiosta. Sukupuolet ovat samannäköiset.


title: Preeriahiirihaukka

text: Preeriahiirihaukan tyypillinen ruumiinpituus on 50 senttimetriä ja siipien kärkiväli 120–140 senttimetriä. Se painaa 700–1 350 grammaa. Ruumiinrakenne on vankka ja siivet ovat suuret ja leveät.


title: Preeriahiirihaukka

text: Preeriahiirihaukan ruokavalio on petolinnuille harvinainen ja vaihteleva. Kesän aikana se syö ensisijaisesti pikkunisäkkäitä, mutta myös matelijoita, lintuja ja ahvenkaloja. Talvehtiessa ja muuttomatkalla sekä joskus kesälläkin sen ruokavalioon kuuluvat pienet selkärankaiset ja hyönteiset, esimerkiksi sudenkorennot, perhoset, koit ja heinäsirkat.


title: Preeriahiirihaukka

text: Preeriahiirihaukka elää avoimilla alueilla, kuten preerialla, tasangoilla, kuivilla niityillä ja pensasarolla läntisessä Pohjois-Amerikassa. Itäisessä Pohjois-Amerikassa laji on hyvin harvinainen, koska siellä on paljon preeriahiirihaukalle kelpaamattomia viljelysmaita Preeriahiirihaukka on muuttolintu, joka talvehtii Etelä-Amerikassa. Muuton aikana satojatuhansia lintuja voi yhtäjaksoisesti muuttaa etelään. Muuttoreitti kulkee Pohjois-Amerikasta Panaman kautta aina Etelä-Amerikan eteläkärkeen asti. Matka on petolintujen toiseksi pisin muuttomatka muuttohaukan jälkeen, sillä preeriahiirihaukka lentää yli 10 000 kilometriä alle kahdessa kuukaudessa, lähes 200 kilometriä päivässä. Muuttomatkan aikana linnut hyödyntävät reitillä kulkevaa lämmintä ilmavirtausta.


title: Preeriahiirihaukka

text: Lajista on tehty havaintoja Argentiinassa, Belizessä, Boliviassa, Brasiliassa, Kanadassa, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Paraguayssa, Perussa, Yhdysvalloissa, Uruguayssa ja Venezuelassa. Preeriahiirihaukan on todettu kierrelleen myös Chilessä, Dominikaanisessa tasavallassa, Norjassa, Trinidadissa ja Tobagossa. Kokonaisuudessaan sen elinympäristö on alle 20 000 neliökilometrin laajuinen.


title: Preeriahiirihaukka

text: Preeriahiirihaukka pesii toukokuusta heinäkuuhun, ja se tekee vain yhden poikueen vuodessa. Preeriahiirihaukan munat ovat vaaleita ja niissä on harvakseltaan tummia laikkuja. Preeriahiirihaukka saa vuosittain monta poikasta, jotka surmaavat usein toisiaan. Poikanen oppii lentämään yleensä kuukauden ikäisenä.


title: Preeriahiirihaukka

text: Preeriahiirihaukka tekee pesänsä yksinäiseen puuhun. Pesä on kasa tikkuja, jotka on vuorattu risuilla, ruoholla ja villalla.


title: Preeriahiirihaukka

text: Preeriahiirihaukka on luokiteltu elinvoimaiseksi, mutta lajin kanta on pienenemässä. Pitkällä muuttomatkalla Panaman kannaksen kautta haukat väsyvät ja ovat vaarassa joutua metsästäjien saaliiksi. Myös elinympäristöjen tuhoutuminen ja torjunta-aineiden liiallinen käyttö vähentävät kantaa. Argentiinassa todettiin vuosina 1995 ja 1996 tapaukset, joissa preeriahiirihaukat söivät myrkytettyjä heinäsirkkoja. Parin päivän sisällä kuoli 6 000 haukkaa.


title: Boone

text: Boone on muun muassa seuraavien henkilöiden sukunimi:


title: TotoTV

text: TotoTV on Veikkaus Oy:n (alun perin Fintoto Oy:n) omistama satelliitin, kaapeliverkon ja laajakaistan välityksellä näkyvä maksutelevisiokanava. Se lähettää ohjelmaa klo 11.30 - 24.00.


title: TotoTV

text: TotoTV:n tarjonta koostuu ravikilpailuista, joita se näyttää suorana n. 600 vuodessa. Kanavalla näkyvät kaikki Suomessa järjestettävät totoravit, lukuun ottamatta joitakin päällekkäin osuvia kilpailuja. Lisäksi TotoTV:stä on katsottavissa ulkomaisia ravilähtöjä, pääosin Ruotsista ja Ranskasta. Suorien lähetysten ohella kanava näyttää uusintoja edellisen päivän kilpailuista.


title: TotoTV

text: Suomen Hippos alkoi tarjoamaan raveja satelliitin välityksellä totopelipisteisiin jo 1990-luvun alkupuolella. TotoTV korvasi "Totoline"-nimellä tunnetut lähetykset vuonna 2006, jolloin sen hankkiminen tuli mahdolliseksi myös kotitalouksille.


title: TotoTV

text: TotoTV:n jakelusta vastaa Maxisat Oy.


title: Kalevala – Uusi aika

text: Kalevala – Uusi aika on Jari Halosen ohjaama suomalainen elokuva. Elokuvan ensi-ilta oli 15. marraskuuta 2013. Halonen toimii elokuvassa ohjaajan lisäksi myös käsikirjoittajana sekä tuottajana. 250 000 euron budjetilla tehty elokuva sai kriitikoilta pääosin tyrmäävän vastaanoton. Se sai elokuvateattereissa noin 3 500 katsojaa.


title: Kalevala – Uusi aika

text: Kalevala - Uusi aika julkaistiin myös televisiossa, kolmiosaisena sarjana 22. helmikuuta – 8. maaliskuuta 2015.


title: Ainoat oikeat

text: Ainoat oikeat on Saara Cantellin ohjaama suomalainen romanttinen komedia, joka sai ensi-iltansa 27. joulukuuta 2013. Elokuvan on käsikirjoittanut Outi Keskevaari, joka on kertonut luonnostelleensa käsikirjoitusta jo vuosina 1999–2000.


title: Ainoat oikeat

text: Kolmekymppisen fysioterapeutti Hannan (Anna-Maija Tuokko) ja hänen kahden parhaan ystävänsä elämä pyörii miessuhteiden ympärillä. Hanna on nirsompaa sorttia, Elli (Inka Kallén) vaihtaa miestä kuin sukkia ja Paula (Jenni Kokander) on vakiintuneemmassa suhteessa.


title: Ainoat oikeat

text: Eräänä yönä Hanna törmää Markukseen (Ilkka Villi), joka vie häneltä jalat alta. Mies kuitenkin katoaa hänen elämästään onnettoman sattuman kautta. Hanna yrittää löytää Markusta, mutta mies tuntuu kadonneen kuin tuhka tuuleen. Lopulta Hanna saa muuta ajateltavaa, kun hänet lähetetään työkomennukselle Lahteen. Hannan asiakas on auto-onnettomuudessa pahasti loukkaantunut Suomen pääministeri Ismo Majuri (Antti Reini). Kuntoutusjakson aikana Hanna päättää lakata etsimästä Markusta.


title: Ainoat oikeat

text: Kun kuntoutuskausi on ohi, Hanna ja Ismo palaavat Helsinkiin ja alkavat seurustella. He yrittävät pitää suhteensa salassa, mutta päätyvät lopulta juorulehden kanteen. Jonkin ajan kuluttua Hanna tapaa Markuksen uudelleen ja hänen on valittava kahden miehen välillä.


title: Ainoat oikeat

text: Hanna saa tietää olevansa raskaana ja uskoo lapsen isän olevan Markus, sillä Ismo on kertonut hänelle hedelmällisyysongelmistaan. Hanna synnyttää terveen tyttövauvan ja lapsen isäksi selviää Markus.


title: Sergei Yalovitsky

text: Sergei Yalovitsky (s. 1987) (romaniankielinen kirjoitusasu Serghei Ialoviţchii) on moldovalainen laulaja ja musiikintekijä. Yalovitsky kuuluu SunStroke Project -yhtyeeseen. Vuonna 2010 Yalovitsky edusti yhtyeensä ja Olia Tiran kanssa Moldovaa Euroviisuissa kappaleella "Run away". Moldovan loppusijoitus oli lopulta 22.


title: Curtain-teatteri

text: Curtain-teatteri ("The Curtain Theatre") oli Elisabetin aikainen teatteri Lontoossa Curtain Closessa Shoreditchissa (nykyisin Hackneytä), heti Lontoon Cityn ulkopuolella. Se avattiin 1577, ja siellä esitettiin näytelmiä vuoteen 1622.


title: Curtain-teatteri

text: Curtain rakennettiin vajaan parinsadan metrin päähän etelään Lontoon esimmäisestä teatterista The Theatresta, joka oli aloittanut toimintansa vuotta aiemmin vuonna 1576. Se sai nimen "Curtain" siksi, että se sijaitsi lähellä Curtain Close -nimistä paikkaa, eikä nimi siis johtunut nykyaikaiseen teatteriin kuuluvasta esiripusta. Aikakauden teattereissa oli näyttämön takana pienet verholla eristetyt kohdat, mutta varsinaisia esiripuin varustettuja proskeniumeja alkoi Englannissa olla vasta restauraation jälkeen.


title: Curtain-teatteri

text: Teatterin rauniot on löydetty Thamesjoen pohjoisrannalta rakennustyömaalta, jossa nyt on tehty kaivauksia. William Shakespeare sanoo pyöreää teatteria Henrik V:stä kertovassa näytelmässään "puiseksi O:ksi". Teatterissa esiintyi seurue Lord Chamberlain's Men, joka esitti siellä muun muassa Shakespearen näytelmiä 1577–1597, ja teatterista ei ole mainintoja 1620-luvun jälkeen. Rakennusyhtiö on luvannut suojella jäännökset nähtävyydeksi.


title: Tähtitaivas talon yllä

text: Tähtitaivas talon yllä on vuonna 2012 ensi-iltansa saanut Saara Cantellin ohjaama suomalainen elokuva.


title: Tähtitaivas talon yllä

text: Elokuva kertoo saman suvun kolmen sukupolven naisesta. Tapahtumat sijoittuvat samaan taloon jatkosodan aikana 1942, vuonna 1978 ja nykyaikana. Pääosissa ovat Irina Björklund (Saima), Meri Nenonen (Tuulikki) ja Elin Petersdottir (Salla).


title: Tähtitaivas talon yllä

text: Lähde


title: Aaveen metsästys

text:
Aaveen metsästys on harrastus, jonka periaate on tutkia paikkoja, joissa huhutaan olevan kummituksia. Tyypillisesti aaveenmetsästystiimit yrittävät kerätä todisteita paranormaalista toiminnasta.
Aaveenmetsästäjät käyttävät usein erilaisia elektronisia laitteita, kuten EMF-mittaria, digitaalista lämpömittaria, digitaalista videokameraa (kuten lämpökameraa tai infrapunakameraa), ääninauhuria ja tietokonetta.


title: Aaveen metsästys

text: Perinteisiä tekniikoita ovat myös kuulustelut ja historian tutkiminen. Jotkut aaveenmetsästäjät kutsuvat itseään paranormaalin tutkijoiksi.


title: Tuomas Rinta-Panttila

text: Tuomas Juhana Rinta-Panttila (ent. Vierula, s. 17. heinäkuuta 1973 Kurikka) on suomalainen näyttelijä, joka tunnetaan parhaiten Klikkaa mua -sarjan Karina.


title: Tuomas Rinta-Panttila

text: Rinta-Panttila on naimisissa näyttelijä Minttu Mustakallion kanssa ja heillä on kolme lasta (s. 2006, 2008, 2012). Mustakallio ja Rinta-Panttila ovat olleet yhdessä vuodesta 1998 asti.


title: Tuomas Rinta-Panttila

text: Rinta-Panttila on näytellyt elokuvien ja television lisäksi muun muassa Kansallisteatterissa ja Ryhmäteatterissa.


title: Pierre Rode

text: Pierre Rode (16. helmikuuta 1774 Bordeaux – 25. marraskuuta 1830 Damazan) oli ranskalainen viulisti ja säveltäjä. Hän oli aikansa viulutaitureita. Rode sävelsi ranskalaiseen tyyliin 13 viulukonserttoa ja kamarimusiikkia. Pedagogisesti merkittäviä ovat hänen 24 kapriisiaan ja 12 etydiään sooloviululle.


title: Proskenion

text: Proskenion, myös: proskenium, proscenium (kreik. "pro" ’edessä’, "skene" ’teltta’; ’teltan edessä’) tarkoittaa kreikkalaisessa teatterissa skenen eli näyttämön eteen viimeistään noin 300 eaa. kehittynyttä koroketta, jonne näyttelijöiden toiminta yhä enemmän siirtyi, koska kuorot menettivät draamoissa merkitystään. Hellenistisellä kaudella proskenionin merkitys korostui, ja se kohosi yhä ylemmäs orkhestran tasosta. Osa toiminnasta siirtyi ylös proskenionin katolle, joka sai nimekseen "logeion", asumusten taso.


title: Proskenion

text: Alkuaan teatterin varusteita säilytettiin teltassa, ja esitys tapahtui teltan edessä, 'pro skenion'. Telttaan kiinnitettiin irralliset kulissit.


title: Proskenion

text: Teatterissa oli neljä osaa orkestra, skene, proskenion ja paraskenia.


title: Proskenion

text: Proskenium on käsitetty myös viihteen esittämisen tilaksi, esimerkiksi tanssissa.


title: O’Learys

text: O’Learys on Jonas Reinholdssonin ja Anne O’Learyn perustama alun perin Göteborgissa avattu, korostetusti bostonilainen sporttipub.


title: O’Learys

text: Toinen ketjun perustajista, Jonas Reinholdsson, oli töissä bostonilaisessa sporttibaarissa, jossa hän ihastui paikalliseen ihmisten, ruoan ja juoman sekoitukseen. Eräänä päivänä toinen perustajista, Anne O’Leary, tapasi Reinholdssonin, ja he rakastuivat. Muutettuaan Reinholdssonin kotimaahan Ruotsiin päättivät he perustaa yhdessä bostonilaisen baarin. Suosio oli suuri, ja ketju onkin laajentunut paljon.


title: O’Learys

text: O’Learys toimii franchise-periaatteella eli siten, että ketjujohto päättää brändin yleislinjauksista, ruoasta, markkinoinnista yms. ja yksityinen yrittäjä vastaa omasta toimipaikastaan.


title: Joseph Wang Yu-jung

text: Joseph Wang Yu-jung (; 27. huhtikuuta 1931 Shanghai – 18. tammikuuta 2018 Taichung) oli taiwanilainen roomalaiskatolinen piispa. Hänet vihittiin papiksi Taipein arkkihiippakuntaan 24. joulukuuta 1955 ja nimitettiin sen vihkipiispaksi sekä Árd Srathan titulaaripiispaksi 1. heinäkuuta 1975. Piispaksi vihkiminen seurasi 22. heinäkuuta. Pääkonsekraattorina toimi Agnelo Rossi, jota avustivat Joseph Kuo Joshih ja Stanislaus Lokuang.


title: Joseph Wang Yu-jung

text: Wang Yu-jung sai 25. kesäkuuta 1986 nimityksen Taichungin piispaksi, jona hän toimi, kunnes jäi eläkkeelle 25. kesäkuuta 2007.


title: Symphorian Thomas Keeprath

text: Symphorian Thomas Keeprath (22. huhtikuuta 1931 Koodalloor – 3. toukokuuta 2015) oli intialainen roomalaiskatolinen piispa. Hänet vihittiin kapusiinien papiksi 22. maaliskuuta 1958 ja nimitettiin Jullundurin hiippakunnan johtoon 6. joulukuuta 1971. Piispaksi vihkiminen seurasi 18. maaliskuuta 1972. Pääkonsekraattorina toimi John Gordon, jota avustivat Dominic Romuald Basil Athaide ja Angelo Innocent Fernandes.


title: Symphorian Thomas Keeprath

text: Keeprath jäi eläkkeelle 24. helmikuuta 2007.


title: Raúl Horacio Scarrone Carrero

text: Raúl Horacio Scarrone Carrero (s. 18. huhtikuuta 1931 Montevideo) on uruguaylainen roomalaiskatolinen piispa. Hänet vihittiin papiksi Montevideon arkkihiippakuntaan 24. syyskuuta 1955 ja nimitettiin sen vihkipiispaksi sekä Ulpianan titulaaripiispaksi 13. lokakuuta 1982. Piispaksi vihkiminen seurasi 12. joulukuuta. Pääkonsekraattorina toimi Carlos Parteli Keller, jota avustivat Roberto Reinaldo Cáceres González ja José Gottardi Cristelli.


title: Raúl Horacio Scarrone Carrero

text: Scarrone Carrero sai 15. kesäkuuta 1987 nimityksen Floridan piispaksi, jona hän toimi, kunnes jäi eläkkeelle 15. maaliskuuta 2008.


title: Roberto Reinaldo Cáceres González

text: Roberto Reinaldo Cáceres González (16. huhtikuuta 1921 Buenos Aires – 13. tammikuuta 2019) on uruguaylainen roomalaiskatolinen piispa. Hänet vihittiin papiksi Montevideon arkkihiippakuntaan 15. heinäkuuta 1945 ja nimitettiin Melon hiippakunnan johtoon 2. tammikuuta 1962. Piispaksi vihkiminen seurasi 19. maaliskuuta. Pääkonsekraattorina toimi Raffaele Forni, jota avustivat Miguel Paternain ja Orestes Santiago Nuti Sanguinetti.


title: Roberto Reinaldo Cáceres González

text: Cáceres González osallistui Vatikaanin toiseen kirkolliskokoukseen. Hän jäi eläkkeelle 23. huhtikuuta 1996.


title: Pori Organ

text: Pori Organ on vuodesta 2006 lähtien Porissa järjestetty urkumusiikkifestivaali. Sen pääkonserttipaikkana toimii Keski-Porin kirkko. Konsertteja on järjestetty myös muun muassa Käppärän pienessä kappelissa, Siikaisten kirkossa sekä Pyhän Ristin kirkossa Raumalla. Festivaalin järjestää Porin evankelis-luterilainen seurakuntayhtymä ja sen taiteellisena johtajana toimii urkutaiteilija Juhani Romppanen.


title: Pori Organ

text: Keski-Porin kirkossa soitetaan saksalaisilla, vuonna 2007 valmistuneilla Paschen Kiel Orgelbaun uruilla, joita pidetään eräinä maailman parhaista 2000-luvulla rakennetuista ranskalaistyylisistä uruista. Ne ovat houkutelleet festivaalin esiintyjiksi useita huippu-urkureita eri puolilta maailmaa. Vuoden 2012 Pori Organissa esiintyy muun muassa Pariisin toiseksi suurimman kirkon Saint-Sulpicen "Cavaille-Coll"-urkujen pääurkuri Daniel Roth.


title: Lunar Park

text: Lunar Park on Bret Easton Ellisin kuvitteellista omaelämäkertaa ja pastissia yhdistelevä romaani vuodelta 2005. "Lunar Park" on Ellisin romaaneista ensimmäinen, jonka kerronta on menneessä aikamuodossa.


title: Lunar Park

text: Romaanin alkupuoli kuvailee liiotellen ja parodioiden, mutta vielä jossakin määrin Ellisin todellista elämää mukaillen hänen uransa alkupuolta: varhaista menestystä, holtitonta huumeidenkäyttöä ja Ellisin julkista itsensähäpäisyä "Glamoraman" markkinointikiertueen yhteydessä. Vähitellen kerronta liukuu kokonaan fiktion puolelle: Ellis kertoo suhteestaan näyttelijätär Jayne Dennisiin, heidän avioliitostaan sekä yhteisestä lapsestaan.


title: Lunar Park

text: Ellis muuttaa Jaynen kanssa New Yorkista kuvittelliseen Midlandin lähiöön, koska syyskuun 11. päivän iskujen jälkeen terrorismista on Yhdysvalloissa tullut arkipäivää, eikä perhe enää pidä kaupunkia turvallisena. Halloweenyönä alkaa tapahtua selittämättömiä asioita, joissa Ellisin (kuvitteellisen) tytärpuoli Sarahin Terby-nukke vaikuttaa olevan osallisena.


title: Lunar Park

text: Romaanin edetessä kummittelu Ellisin talossa pahenee samalla kun hänen isänsä kuolemasta herää yhä enemmän kysymyksiä. Ellisin huumeiden- ja alkoholinkäytön takia hänen perheensä ei kuitenkaan jaa hänen käsitystään tapahtumien luonteesta.


title: Lunar Park

text: Monet kirjan hahmoista ovat fiktiolla maustettuja kuvauksia olemassaolevista ihmisistä. Ellisin lisäksi tällaisia ovat hänen isänsä sekä hänen kirjailijakollegansa Jay McInerney.Ellis viimeisteli romaanin kesällä 2004. Hän halusi omien sanojensa mukaan tehdä romaanilla kunniaa Stephen Kingille sekä lapsena rakastamilleen sarjakuville.


title: Lunar Park

text: Ellis on kertonut "Manchester Evening Newsin" haastattelussa Terby-hahmon pohjautuneen Furbyyn, mutta myös lintumaiseen nukkeen, jolla Ellisin isosisko pelotteli häntä kun he olivat lapsia.


title: Lunar Park

text: Hamlet-sitaatin ohella romaanissa esiintyvät nimet ovat viittauksia kummittelevaan isään.


title: Lunar Park

text: Kirja oli ehdolla Parhaan romaanin World Fantasy -palkinnon saajaksi 2004.


title: Wendie Malick

text:
Wendie Malick (s. 13 joulukuuta 1950 Buffalo) on yhdysvaltalainen näyttelijä ja entinen malli.
Hän on esiintynyt muun muassa televisiosarjoissa "Dynastia – viimeinen luku" (1991), "Ammu vaan!" (1997–2003), "Frasier" (2003–2004) ja "Hot in Cleveland" (2010–2015).


title: Castlevania: Portrait of Ruin

text: Castlevania: Portrait of Ruin (Japanissa nimellä "Akumajō Dracula: Gallery of Labyrinth") on Konamin kehittämä videopeli, ja osa Castlevania-pelisarjaa. Peli julkaistiin Japanissa ja Pohjois-Amerikassa vuoden 2006 loppupuolella ja Euroopassa maaliskuussa 2007 yksinoikeudella Nintendo DS -pelikonsolille. Peli julkaisujärjestyksessä toinen kolmesta Nintendo DS:n "Castlevania"-pelistä.


title: Castlevania: Portrait of Ruin

text: "Portrait of Ruin" on kaksiulotteinen toimintaseikkailu monen muun pelisarjan osan tavoin. Uutena ominaisuutena pelaajalla on jatkuvasti käytössään kaksi hahmoa, pelin sankarit Jonathan Morris ja Charlotte Aulin. Pelaaja ohjaa toista hahmoa samalla kun tekoäly ohjaa toista perässä kulkevaa hahmoa, ja tekoäly osaa myös taistella vihollisia vastaan. Siinä missä Jonathan panostaa fyysiseen taisteluun perinteisillä aseilla kuten miekoilla, keihäillä ja ruoskilla, Charlotte on taikuri joka voi käyttää monia voimakkaita loitsuja.


title: Castlevania: Portrait of Ruin

text: Pelin tapahtumapaikkana on Draculan linna, mutta linnassa on useita maalauksia, jotka toimivat portteina niiden sisällä oleviin maailmoihin. Taistellessa vihollisia vastaan hahmojen kokemustaso kasvaa ja hahmoja voi varustaa useilla eri aseilla ja muilla varusteilla. Pelissä on myös kauppa josta voi ostaa esineitä kerätyllä rahalla.


title: Castlevania: Portrait of Ruin

text: Peli sisältää myös erillisen moninpelimuodon jossa kaksi pelaajat voivat pelata yhteistyössä.


title: Castlevania: Portrait of Ruin

text: Peli sijoittuu Castlevania-pelisarjan fiktiiviseen universumiin. "Portrait of Ruin" toimii jatko-osana aiemmalle sarjan pelille "". Pelin päähahmoina toimivat "Bloodlines"-pelissä esiintyneen hahmon John Morrisin poika Jonathan Morris ja hänen ystävänsä Charlotte Aulin.


title: Castlevania: Portrait of Ruin

text: Tapahtuma-aikana on toinen maailmansota, vuosi 1944. Toinen maailmansota tuottanut valtavat määrät tuhoa ja kuolemaa, mikä saa pimeyden valtiaan Draculan linnan jälleen ilmestymään tähän maailmaan. Jonathan Morris on perinyt edesmenneeltä isältään legendaarisen aseen pahuutta vastaan, Vampire Killer -ruoskan, mutta ei pysty käyttämään sitä koska ei ole ruoskan alun perin omistaneen Belmont-suvun suora jälkeläinen. Jonathanilla ei ole aavistustakaan miten hän voi palauttaa ruoskan voimat, mutta tästä huolimatta hän ja hänen ystävänsä Charlotte lähtevät innolla tutkimaan ilmestynyttä Draculan linnaa. Linnassa he tapaavat ystävällisen kummituksen, joka kutsuu itseään ainoastaan nimellä Wind.


title: Castlevania: Portrait of Ruin

text: Wind selittää että vaikka kyseessä tosiaan on Draculan linna, sen on ottanut haltuunsa toinen vampyyri nimeltä Brauner. Brauner on taiteilija joka on maalannut useita taikavoimia sisältäviä maalauksia, joiden avulla hän on saanut eristettyä kreivi Draculan voimistaan. Jonathanin ja Charlotten on sukellettava sisälle maalauksiin jotta he voivat tuhota niiden sisällä asuvat demonit ja siten heikentää Braunerin voimia. Pian Jonathan ja Charlotta tapaavat niin Braunerin kuin myös kaksi tämän tytärtä, Stellan ja Lorettan. Linnassa he myös kohtaavat Draculan läheisimmän palvelijan, Deathin (Kuolema), jolla ei ole mitään tietoa siitä että Brauner ottanut linnan hallintaansa.


title: Castlevania: Portrait of Ruin

text: Myöhemmin selviää että Wind on oikeasti Eric Lecarde, yksi "Bloodlines"-pelissä esiintyneistä hahmoista. Samalla myös selviää että Stella ja Loretta ovatkin Ericin tyttäriä, eivät Braunerin. Brauner oli muuttanut Stellan ja Lorettan vampyyreiksi ottaakseen heidät omiksi tyttärikseen, koska Brauner uskoo että Stella ja Loretta ovat uudelleensyntyneinä hänen omat kaksi tytärtään jotka olivat kuolleet ensimmäisessä maailmansodassa.


title: Castlevania: Portrait of Ruin

text: Charlotte onnistuu lopulta muuttamaan Stellan ja Lorettan takaisin ihmisiksi parantavalla loitsulla. Stella ja Loretta pystyvät suorittamaan myös rituaalin jonka ansiosta Jonathanin Vampire Killer -ruoska voi saada voimansa takaisin. Mutta ruoska hyväksyy Jonathanin omistajakseen vain sillä ehdolla että Jonathan pystyy voittamaan Richter Belmontin kuvajaisen, sillä Richter oli ruoskan viimeksi omistanut Belmont-suvun edustaja. Eric myös selvittää Jonathanille että ruoskan käyttö on kuitenkin vaarallista, koska se ajan kuluessa tulee imemään sen käyttäjästä elinvoimaa, ja juuri tämä johti aikanaan Jonathanin isän kuolemaan. Tämän vuoksi John Morris ei ollut opettanut Jonathanille miten ruoskan voimat voi palauttaa, sillä hän halusi Jonathanin oppivan pärjäämään ilman sen käyttöä. Jonathan oli aiemmin ollut vihainen isälleen tämän vuoksi, mutta kuullessaan perusteen Ericiltä hän alkaa jälleen kunnioittaa edesmennyttä isäänsä.


title: Castlevania: Portrait of Ruin

text: Jonathan ja Charlotte taistelevat lopulta Brauneria vastaan ja voittavat hänet, ja lopuksi Death ilmestyy ja tappaa Braunerin viikatteellaan. Nyt kun Braunerin taiat eivät enää vangitse Draculaa, Dracula herää jälleen. Lopuksi Jonathan ja Charlotte joutuvat taistelemaan Deathia ja Draculaa vastaan yhtä aikaa. Vaikka lopulta Dracula ja Death yhdistävät voimansa ja muuttuvat valtavaksi hirviöksi, Jonathan ja Charlotte onnistuvat tuhoamaan hirvityksen. Draculan linna musertuu ja maailma on jälleen pelastettu Draculan kynsistä. Ulkona Jonathan ja Charlotte tapaavat vielä Ericin kummituksen, samalla kun Eric sanoo jäähyväiset tyttärilleen ja katoaa tuonpuoleiseen.


title: Kansas–Nebraska Act

text: Kansas-Nebraska Act oli Yhdysvalloissa vuonna 1854 hyväksytty lainmuutos, joka antoi Kansasin ja Nebraskan alueille territorioaseman. Orjuusmyönteisen demokraattipuolueen Stephen Douglasin alulle panema lainmuutos hyväksyttiin presidentti Franklin Piercen tuella. Lainmuutos avasi Kansasin ja Nebraskan alueet uudisasukkaille ja mahdollisti rautateiden rakentamisen alueelle. Samalla uusien territorioiden suhtautuminen orjuuteen annettiin alueen asukkaiden päätettäväksi, mikä kumosi aiemman voimassa olleen Missourin kompromissin vuodelta 1820.


title: Kansas–Nebraska Act

text: Päätös antaa orjuuskysymys alueen asukkaiden ratkaistavaksi koitui lopulta kohtalokkaaksi. Kun sekä orjuuden vastustajat että kannattajat ryntäsivät alueelle vain äänestääkseen orjuudesta, tilanne muuttui väkivaltaiseksi. Orjuuden kannattajien ja vastustajien kokoamat aseelliset ryhmät terrorisoivat aluetta neljän kuukauden ajan, ennen kuin alueelle saatiin liittovaltion joukkoja.


title: Kansas–Nebraska Act

text: Poliittisesti laki oli valtava tappio Douglasille ja häntä tukeneella presidentti Franklin Piercelle. Yhdysvaltain tuleva presidentti, orjuutta vastustanut Abraham Lincoln onnistui käyttämään lakia hyvin edukseen.